E koro oupeka-i anak ne Kamui nupuri nepkoro ne; E ki esanniyo-hi anak ne shiri ooho ambe ne; Aa Ehoba, Aokai anak ne ainu hene chikoikip hene kashiobiuki ruwe ne.

E=kor owpeka hi anakne Kamuy nupuri nepkor ne; E ki esanniyo hi anakne siri ooho anpe ne; Aa Ehoba, Aokay anakne aynu hene cikoykip hene kasiopiwki ruwe ne.


Aa Kamui, E koro omap-an-ramuhauge irenga nep nupurube humi! Utara koro poho anak ne E koro tekkup sempiriketa yainuina ruwe ne.

Aa Kamuy, E=kor omap-an-ramuhawke irenka nep nupur pe humi! Utar kor poho anakne E=kor tekkup senpirke ta yaynuyna ruwe ne.


Nei utara anak ne E kora kenru ta an kiripu gusu nuye an no aeramushinne; Orowa, E koro nupetne pet otta Aokai nei utara ikure kusu ne na.

Ne utar anakne E=kor kenru ta an kirpu kusu nuye an no a=eramusinne; Orowa, E=kor nupetne pet or ta Aokay ne utar ikure kusu ne na.


Inambe gusu ne yakun, E otta inotu motoho an ruwe ne: E koro nupeki gusu nupeki chi nukarʼash kusu ne na.

Inanpe kusu ne yakun, E or ta inotu motoho an ruwe ne: E=kor nupeki kusu nupeki ci nukar as kusu ne na.


Aa, E eamkiri utara gusu ramma omap-an-ramu-hauge-i atte; Keutum oupeka utara orun oupekap sange wa en kore.

Aa, E e=amkir utar kusu ramma omap-an-ramu-hawke hi atte; Kewtum owpeka utar orun owpekap sanke wa en=kore.


Pakesara chikiri iteki en epokba, Wen utara koro tekehe iteki en oke we kuni ne kara wa en kore

Pakesara cikiri iteki en epokpa, Wen utar kor tekehe iteki en=ok we kuni ne kar wa en=kore


Nei ita irarape iki utara hachiripa wa okai ruwe ne: Nei utara ahachire wa hopumba eaikap kusu ne na.

Ne hi ta irara p iki utar haciripa wa okay ruwe ne: Ne utar a=hacir wa hopunpa eaykap kusu ne na.


WENBE ikichi utara gusu iteki keutum yaiseisekka yan, Oheuge-buri ikichi utara gusu iteki ikoitupa yan.

Wenpe ikici utar kusu iteki kewtum yaysesekka yan, Ohewke-puri ikici utar kusu iteki ikoytupa yan.


Inambe gusu ne yakun, nei utara anak ne mun korachi chashnu no aotuyeba, Fukinani kina nei no shumumge kusu ne gusu ne na.

Inanpe kusu ne yakun, ne utar anakne mun koraci casnu no aotuyepa, Fukinani kina néno sumumke kusu ne kusu ne na.


Ehoba eyaikopashte wa pirikap ki yan; Orowa, moshiri kata oshiroma wa sone ambe ibe kusu ne.

Ehoba e=yaykopaste wa pirka p ki yan; Orowa, mosir kata osiroma wa sone anpe ipe kusu ne.


Shui Ehoba gusu yai yainuchattekka yan; Yakun, e keutum koramkorobe akore kusu ne na.

Suy Ehoba kusu yay yaynucattekka yan; Yakun, e kewtum koramkorope a=kore kusu ne na.


E apkash ru Ehoba shikkashimare yan; Shinuma gusu eyaikopashte, yakun, Shinuma nei ambe kara kusu ne.

E apkas ru Ehoba sikkasmare yan; Sinuma kusu e=yaykopaste, yakun, Sinuma ne anpe kar kusu ne.


Orowa, e koro oupeka-i pekere korachi Shinuma atte, E koro esanniyop tokap noshike korachi atte kusu ne na.

Orowa, e=kor owpeka hi peker koraci Sinuma atte, E=kor esanniyop tokap noske koraci atte kusu ne na.


Ehoba gusu mo no okai, ramushiroma no Shinuma etere yan: Kon ru otta eyaiepirikare guru gusu, Wen aesanniyop hetukure guru gusu, iteki keutum yaiseisekka yan.

Ehoba kusu mo no okay, ramusiroma no Sinuma e=tere yan: Kor ru or ta eyayepirikare kur kusu, Wen aesanniyop hetukure kur kusu, iteki kewtum yaysesekka yan.


Iteki irushka, kinrakarape emaka yan: Iteki keutum yaiseisekka, nei ambe anak ne ouse wen-buri hetukurep ne ruwe ne.

Iteki iruska, kinrakarape emaka yan: Iteki kewtum yaysesekka, ne anpe anakne owse wen-puri hetukurep ne ruwe ne.


Inambe gusu ne yakun, wenbe ikichi utara anak ne aotuyeba kusu ne: Koroka, Ehoba orun ingara utara anak ne, nei utara anak toitoi eikeshkoro kusu ne.

Inanpe kusu ne yakun, wenpe ikici utar anakne aotuyepa kusu ne: Korka, Ehoba orun inkar utar anakne, ne utar anak toytoy eykeskoro kusu ne.


Naa pon no shiri an chiki wen utara isam kusu ne: Ruwe un, Aokai anak ne tomte no nei guru an i hunara, yakka, isam kusu ne na.

Naa ponno siri an ciki wen utar isam kusu ne: Ruwe un, Aokay anakne tomteno ne kur an i hunara, yakka, isam kusu ne na.


Koroka, ramu-rotcha utara anak ne toitoi eikeshkoro kusu ne; Orowa, nuye an no an itomo gusu yainuchattek kusu ne.

Korka, ramu-rotca utar anakne toytoy eykeskoro kusu ne; Orowa, nuye an no an i=tom kusu yaynucattek kusu ne.


Wen utara anak ne oupeka utara gusu wenbe oshke wa, Koro nimaki ari shinuma orun nirewewe ruwe ne.

Wen utar anakne owpeka utar kusu wenpe oske wa, Kor nimaki ari sinuma orun nirewewe ruwe ne.


Utarapa anak ne shinuma emina kusu ne, Shinuma koro toho ek shiri an i nukan ruwe ne gusu ne na.

Utarpa anakne sinuma emina kusu ne, Sinuma kor toho ek siri an i nukar ruwe ne kusu ne na.


Otek-sak guru newa irapokkarai guru hachire, Ruhu otta oupeka utara ronnu kuni ne; Wen utara anak ne rangetam etaye, koro ku koreuba nisa ruwe ne:

otek-sak kur newa irapokkaray kur hacire, Ruhu or ta owpeka utar ronnu kuni ne; Wen utar anakne ranke tam etaye, kor ku korewpa nisa ruwe ne:


Nei utara koro ibetam anak ne yaikota koro sambe otke, Koro ku akaye kusu ne na.

Ne utar kor ipetam anakne yaykota kor sanpe otke, Kor ku=a=kay kusu ne na.


Inne wen utara koro nuye an no an okaibe kasu no Oupeka utara pon no patek koro ambe anak ne naa pirika ruwe ne.

Inne wen utar kor nuye an no an okaype kasuno Owpeka utar ponno patek kor anpe anakne naa pirka ruwe ne.


Wen utara koro amunin akaye kusu ne: Koroka, Ehoba anak ne oupeka utara ashtere ruwe ne.

Wen utar kor amunin a=kay kusu ne: Korka, Ehoba anakne owpeka utar astere ruwe ne.


Ehoba anak ne aeramushinne okai utara koro toho eraman: Nei utara eikeshkorope ramma pakno an kusu ne.

Ehoba anakne a=eramusinne okay utar kor toho eraman: Ne utar eykeskorope ramma pakno an kusu ne.


Wenbe an ita anak ne nei utara shomo yainikoroshma kusu ne: Orowa, heman toho ta aeramushinne kusu ne na.

Wenpe an hi ta anakne ne utar somo yaynikorosma kusu ne: Orowa, heman toho ta a=eramusinne kusu ne na.


Koroka, wen utara anak ne aisamka kusu ne, Orowa, Ehoba epokba utara anak ne areshpa chikoikip mimushbe ukorachi ne: Nei utara aisamka kusu ne; shupuya nepkoro isam kusu ne na.

Korka, wen utar anakne a=ysamka kusu ne, Orowa, Ehoba epokpa utar anakne a=respa cikoykip mimuspe ukoraci ne: Ne utar a=ysamka kusu ne; supuya nepkor isam kusu ne na.


Wen utara anak ne shose uk wa shomo hoshipire: Koroka, oupeka utara anak irenga sange wa kore ruwe ne.

Wen utar anakne sos uk wa somo hosipire: Korka, owpeka utar anak irenka sanke wa kore ruwe ne.


Shinuma orowa no anunuke utara anak ne toitoi eikeshkoro kusu ne; Orowa, Shinuma iyoitakushi utara anak ne aushtekka kusu ne na.

Sinuma oro wano a=nunuke utar anakne toytoy eykeskoro kusu ne; Orowa, Sinuma iyoytakus utar anakne a=ustekka kusu ne na.


Ehoba anak ne ainu oman-i ashte; Orowa, nei guru anak ne Shinuma kon ruhu enupetne ruwe ne.

Ehoba anakne aynu oman hi aste; Orowa, ne kur anakne Sinuma kor ruhu enupetne ruwe ne.


Shinuma hachiri yakka shomo aemaka kusu ne: Ehoba anak ne koro teke punire ruwe ne gusu ne na.

Sinuma hacir yakka somo a=emaka kusu ne: Ehoba anakne kor teke punire ruwe ne kusu ne na.


Upen guru ku ne, awa, tane ku on ne ruwe ne; Yakka, oupeka guru aemaka-hi hene, Shinuma koro santek aep shikaobiukiyara ambe hene, shomo ku nukan nisa.

Upen kur ku ne, awa, tane ku=on ne ruwe ne; Yakka, owpeka kur a=emaka hi hene, Sinuma kor santek aep sikaopiwkiyar anpe hene, somo ku=nukar nisa.


To ebitta shinuma irenga sange wa okaibe erusa; Orowa, shinuma koro santek anunuke ambe ne ruwe ne.

To epitta sinuma irenka sanke wa okaype erusa; Orowa, sinuma kor santek a=nunuke anpe ne ruwe ne.


Wenbe eshishi wa pirikap ki; Aige, ramma pakno oshiroma yan.

Wenpe esisi wa pirka p ki; Ayke, ramma pakno osiroma yan.


Inambe gusu ne yakun, Ehoba anak ne aesanniyop omap wa, Koro ashkanne utara shomo emaka; Nei utara anak ne ramma pakno akoshiratki shiri okai: Koroka, wen utara koro santek anak ne aotuyeba kusu ne na.

Inanpe kusu ne yakun, Ehoba anakne aesanniyop omap wa, Kor askanne utar somo emaka; Ne utar anakne ramma pakno a=kosiratki siri okay: Korka, wen utar kor santek anakne aotuyepa kusu ne na.


Oupeka utara anak ne toitoi eikeshkoro wa, Ramma pakno oshiroma kusu ne na.

Owpeka utar anakne toytoy eykeskoro wa, Ramma pakno osiroma kusu ne na.


Oupeka utara koro paroho anak ne wayashnup ye, Koro parumbe anak ne aesanniyop itak ruwe ne.

Owpeka utar kor paroho anakne wayasnup ye, Kor parunpe anakne aesanniyop itak ruwe ne.


Koro Kamui tuitak anak ne Shinuma koro keutum ta an; Koro chinika anak oshitteshu shomoki ruwe ne.

Kor Kamuy tuytak anakne Sinuma kor kewtum ta an; Kor cinika anak osittesu somo ki ruwe ne.


Wen utara anak ne oupeka utara shiruwande, Raige kuni gusu hunara ruwe ne.

Wen utar anakne owpeka utar siruwante, Rayke kuni kusu hunara ruwe ne.


Nei guru koro teke ta Ehoba anak ne shinuma ande shomoki, Shui, akoipishi ita shomo akokatpakte kusu ne na.

Ne kur kor teke ta Ehoba anakne sinuma ante somo ki, Suy, akoypisi hi ta somo akokatpakte kusu ne na.


Ehoba gusu echipachipa wa kon ruhu shikkashima yan, Yakun, echi ariknare wa toitoi aeikeshkore kusu ne: Wen utara aotuyeba ita, aokai nei ambe nukara kusu ne na.

Ehoba kusu ecipacipa wa kor ruhu sikkasima yan, Yakun, eci ariknare wa toytoy aeykeskore kusu ne: Wen utar aotuyepa hi ta, aokay ne anpe nukar kusu ne na.


Wen utara poro kiroro koro hine, Koro toi otta shukup wa tapkanni kara fu chikuni nei no shipiraspa-i ku nukan nisa ruwe ne.

Wen utar poro kiroro kor hine, Kor toy or ta sukup wa tapkanni kar hu cikuni néno sipiraspa hi ku=nukar nisa ruwe ne.


Koroka, akush wa paye, awa, ingarʼan, isama: Ruwe un, ku hunara yakka apa eaikap nisa ruwe ne na.

Korka, akus wa paye, awa, inkar=an, isam: Ruwe un, ku=hunara yakka apa eaykap nisa ruwe ne na.


Aeramushinne guru ingara, oupeka guru orun nukara yan: Nei guru okese-i anak ne itomo ne ruwe ne gusu ne na.

A=eramusinne kur inkar, owpeka kur orun nukar yan: Ne kur okes hi anakne i=tom ne ruwe ne kusu ne na.


Ohaitap ki utara anak, ukoiramno aisamka kusu ne: Wen utara okese-i anak ne aotuye kusu ne.

ohaytap ki utar anak, ukoyramno a=ysamka kusu ne: Wen utar okes hi anakne a=otuye kusu ne.


Koroka, oupeka utara kashiobiuki ambe anak ne Ehoba otta an: Shinuma anak ne yairamhekomo ambe an ita nei utara koro kiroroashnu chashi ne ruwe ne.

Korka, owpeka utar kasiopiwki anpe anakne Ehoba or ta an: Sinuma anakne yayramhekomo anpe an hi ta ne utar kor kiroroasnu casi ne ruwe ne.


Orowa, Ehoba anak ne nei utara ikashiu wa kashiobiuki ruwe ne: Wen utara orowa no ohaitare wa kashiobiuki, Shinuma gusu nei utara eyaikopashte nisa ruwe ne gusu ne na.

Orowa, Ehoba anakne ne utar ikasiw wa kasiopiwki ruwe ne: Wen utar oro wano ohaytare wa kasiopiwki, Sinuma kusu ne utar e=yaykopaste nisa ruwe ne kusu ne na.


Aeshkarunde kuni gusu Dabid kara Iyohaichish.

aeskarunte kuni kusu Dabid kar Iyohaycis.


AA Ehoba, iteki irushka wa en pakashnu: Iteki seisek no kinrakara wa en panakte wa en kore.

Aa Ehoba, iteki iruska wa en=pakasnu: Iteki sesek no kinrakar wa en=panakte wa en=kore.


E koro ai en eroshki, E koro teke yupke no en rarapa ruwe ne.

E=kor ay en=eroski, E=kor teke yupke no en=rarpa ruwe ne.


Aokai irushka gusu ku goro kam otta nisashnu ushike isam; Ku katpak gusu ku goro pone shomo shini ruwe ne na.

Aokay iruska kusu ku=kor kam or ta nisasnu usike isam; Ku katpak kusu ku=kor pone somo sini ruwe ne na.


Ku wen-buri anak ne ku sapaha kamure Pase shikehe nei no en gusu mashkin no pase ruwe ne.

Ku=wen-puri anakne ku=sapaha kamure Pase sikehe néno en kusu maskinno pase ruwe ne.


Ku haitap gusu, Ku piri anak ne hura at wa munin ruwe ne.

Ku=haytap kusu, Ku=piri anakne hura at wa munin ruwe ne.


Ku ukomomse wa ara ku hotku; To ebitta yaituwashkarap ku ki ruwe ne.

Ku ukomomse wa ar ku=hotku; To epitta yaytuwaskarap ku=ki ruwe ne.


Ku kiruosh shiri seisek; Ku kam otta nisashnu ushike isam ruwe ne.

Ku kiruos siri sesek; Ku=kam or ta nisasnu usike isam ruwe ne.


Ku sambe-toranne wa son no piri ao: Sambe aetushtek gusu hawe ku ashte nisa ruwe ne.

Ku=sanpe-toranne wa sonno piri ao: Sanpe aetustek kusu hawe ku=aste nisa ruwe ne.


Aa Utarapa, ku kon rusuibe anak ne E kotchaketa okai, Ku nuwap hawe anak ne E otta aseshke shomo ne ruwe ne.

Aa Utarpa, ku=kor rusuy pe anakne E kotcake ta okay, Ku=nuwap hawe anakne E or ta a=seske somo ne ruwe ne.


Ku sambe popporose, ku tum-sak; Ku shiki oma pekere anak ne, nei ambe aokere na.

Ku=sanpe popporose, ku=tum-sak; Ku=siki oma peker anakne, ne anpe a=okere na.


En katairotke utara newa ku iriwak utara tura ku tashum gusu oyakta roshki; Ku utarahi anak ehangeko no roshki ruwe ne.

En katayrotke utar newa ku=irwak utar tura ku=tasum kusu oyak ta roski; Ku utarahi anak e=hankeko no roski ruwe ne.


Ku inotu hunara utara ne yakka en gusu akbe ande; Orowa, en wende rusui utara anak ne shunge itak ye, To ebitta shungep ramepakari ruwe ne.

Ku=inotu hunara utar ne yakka en kusu akpe ante; Orowa, en=wente rusuy utar anakne sunke itak ye, To epitta sunkep ramepakari ruwe ne.


Koroka, kuani anak ne ashpa guru korachi shomo ku nu; Paro hasa shomoki shomo-itak guru korachi ku ne.

Korka, kuani anakne aspa kur koraci somo ku=nu; Paro hasa somo ki somo-itak kur koraci ku ne.


Ruwe un, shomo nu guru korachi ne, Paro oshiketa ese-itak isam no an guru korachi ku ne ruwe ne.

Ruwe un, somo nu kur koraci ne, Paro oske ta ese-itak isam no an kur koraci ku ne ruwe ne.


Aa Ehoba, Aokai gusu ku chipachipa ruwe ne: Aa Utarapa ne ku goro Kamui, Aokai anak ne ese-itak ki kusu ne na.

Aa Ehoba, Aokay kusu ku=cipacipa ruwe ne: Aa Utarpa ne ku=kor Kamuy, Aokay anakne ese-itak ki kusu ne na.


Inambe gusu ne yakun, ene ku itak-hi: —Ikineipeka nei utara ika en gusu nupetne: Ku chikiri oshitteshu ita ika en gusu yairiknare kuni gusu ne na.

Inanpe kusu ne yakun, ene ku=itak hi: —Ikineypeka ne utar ika en kusu nupetne: Ku=cikiri osittesu hi ta ika en kusu yayriknare kuni kusu ne na.


Hera no apkash ku etoko-oiki, Ramma yairamhekomo ruwe ne.

Her no apkas ku=etoko-oyki, Ramma yayramhekomo ruwe ne.


Ku goro wen-buri ku eyaipushi; Ku goro katpak gusu ku yairamhekomo kusu ne.

Ku=kor wen-puri ku eyaypusi; Ku=kor katpak kusu ku yayramhekomo kusu ne.


Koroka, en epokba utara anak ne niwashnu wa okirashnu ruwe ne: Orowa, ikkewe sak no en kowen utara ainnere nisa ruwe ne.

Korka, en epokpa utar anakne niwasnu wa okirasnu ruwe ne: Orowa, ikkewe sak no en=kowen utar ainnere nisa ruwe ne.


Shui, pirikap shirine wenbe sange utara anak ne En epokba ruwe ne, pirikap ku ki ruwe ne gusu ne na.

Suy, pirka p sirine wenpe sanke utar anakne En epokpa ruwe ne, pirka p ku=ki ruwe ne kusu ne na.


Aa Ehoba, iteki en em aka wa en kore: Aa Ku goro Kamui, iteki en orowa no ehangeko no an wa en kore.

Aa Ehoba, iteki en em aka wa en=kore: Aa Ku=kor Kamuy, iteki en=oro wano e=hankeko no an wa en=kore.


Aa en kashiobiuki Utarapa, Tunashi no en ikashiu wa en kore.

Aa en=kasiopiwki Utarpa, Tunasno en ikasiw wa en=kore.


Shinotcha rekte utara esapane gusu, Jedutun gusu an ap. Dabid kara iyohaichish.

Sinotca rekte utar esapane kusu, Jedutun kusu an ap. Dabid kar iyohaycis.


PARUMBE ani katpak iteki ku ki kuni ne, Ku ruhu ku esanniyo kusu ne, sekoro ku itak nisa: En kotchaketa wen utara okai rapoketa, Omonkai ani ku paroho ku shikkashima kusu ne na.

Parunpe ani katpak iteki ku=ki kuni ne, Ku=ruhu ku=esanniyo kusu ne, sekor ku=itak nisa: En=kotcake ta wen utar okay rapoketa, Omonkai ani ku=paroho ku=sikkasima kusu ne na.


Mo no an wa shomo ku itak, pirikap otta ne yakka shomo ku itak nisa, Orowa, ku ki oknatara ambe anak ne chiukopoye nisa ruwe ne.

Mo no an wa somo ku=itak, pirka p or ta ne yakka somo ku=itak nisa, Orowa, ku=ki oknatara anpe anakne ci=wkopoye nisa ruwe ne.


En oshike un sambe anak ne seisek ruwe ne: Yaikoshiramshuiba ku ki rapoketa nei abe aare nisa ruwe ne. Orowa, parumbe ani ku itak-hi;

En=osike un sanpe anakne sesek ruwe ne: Yaykosiramsuypa ku=ki rapoketa ne ape a=re nisa ruwe ne. Orowa, parunpe ani ku=itak hi;


Ehoba, ku okere-i hemhem, ku shiknu kuni toho nei pakno an a hemhem, En eramande wa en kore; Nep oro pakno katchakbe ku ne ya, en eshiramkire wa en kore.

Ehoba, ku okere hi hemhem, ku=siknu kuni toho ne pakno an a hemhem, En=eramante wa en=kore; Nep oro pakno katcakpe ku ne ya, en=e=siramkire wa en=kore.


Ingara, ku toho anak tek-tomotuye korachi ne E kara; Ku paha anak ne Kamui tek-samata nep ne ka aramu shomoki korachi ne: Son no newa, obitta no okai utara irammakaka an ita yakka pishno oara rera ne.

Inkar, ku=toho anak tek-tomotuye koraci ne E kar; Ku=paha anakne Kamuy tek-sama ta nep ne ka a=ramu somo ki koraci ne: Sonno newa, opittano okay utar irammakaka an hi ta yakka pisno oar rera ne.


Son no newa, obitta no an guru anak ne noka korachi apkash na: Son no un, raka sak no keutum kopoye ruwe ne: Ikoro eumashnu, koroka, okaketa nei ambe uina kusu ne a guru nen ne ruwe he an eramushkare.

Sonno newa, opittano an kur anakne noka koraci apkas na: Sonno un, raka sak no kewtum kopoye ruwe ne: I=kor ewmasnu, korka, okake ta ne anpe uyna kusu ne a kur nen ne ruwe he an eramuskare.


Orowa, Aa Utarapa, nep tane ku echipachipa ya? Aokai gusu ku eyaikopashte ruwe ne.

Orowa, Aa Utarpa, nep tane ku=ecipacipa ya? Aokay kusu ku=e=yaykopaste ruwe ne.


Ku ohaitap orowa no en ohaitare wa en kore; Ramusak utara iteki en aeyainikoroshmarep ne kara kuni ne ki wa en kore.

Ku ohaytap oro wano en ohaytare wa en=kore; Ramusak utar iteki en aeyaynikorosmarep ne kar kuni ne ki wa en=kore.


Shomo ku itak, ku paro shomo ku hasa; Aokai nei ambe kan nisa ruwe ne gusu ne na.

Somo ku=itak, ku=paro somo ku=hasa; Aokay ne anpe kan nisa ruwe ne kusu ne na.


E ki shirikik ambe en orowa no oyakta omande wa en kore; E tekehe ani a en panakte gusu a en isamka ruwe ne.

E ki sirkik anpe en=oro wano oyak ta omante wa en=kore; E tekehe ani a en=panakte kusu a en=isamka ruwe ne.


Ainu wen wa gusu, Aokai anak ne kopashirota ani panakte ita anak ne; Shish korachi nei guru koro shiretok-hi E isamka ruwe ne. [Sera.] Son no newa, obitta no okai utara pishno paha korachi ne.

Aynu wen wa kusu, Aokay anakne kopasirota ani panakte hi ta anakne; Shish koraci ne kur kor siretok hi E isamka ruwe ne. [Sera.] Sonno newa, opittano okay utar pisno paha koraci ne.


Aa Ehoba, ku ki inonno-itak nu wa en kore; ku ashte hau orun ikokanu wa en kore; Ku sange nupe iteki ikorampoktuye wa en kore: Kuani anak ne E tek-samata oya guru korachi ne; Ku goro ekashi korachi payekai guru ku ne ruwe ne gusu ne na.

Aa Ehoba, ku=ki inonno-itak nu wa en=kore; ku=aste haw orun ikokanu wa en=kore; Ku=sanke nupe iteki ikoranpoktuye wa en=kore: Kuani anakne E tek-sama ta oya kur koraci ne; Ku=kor ekasi koraci payekay kur ku ne ruwe ne kusu ne na.


Nekon ka newa, tewa no ku oman wa isam etokota. En erampokiwen wa en tumashnure wa en kore.

Nekon ka newa, tewano ku=oman wa isam etoko ta. En=eranpokiwen wa en tumasnure wa en=kore.


Shinotcha esapane guru gusu. Dabid kara Iyohaichish.

Sinotca esapane kur kusu. Dabid kar Iyohaycis.


KU chipachipa wa Ehoba ku ehuye: Awa, Shinuma en orun ikokanu wa ku ashte hawe nu nisa ruwe ne.

Ku=cipacipa wa Ehoba ku=ehuy: Awa, Sinuma en=orun ikokanu wa ku=aste hawe nu nisa ruwe ne.


Shinuma anak ne sakayo an shui orowa no, yachi oma furetoi orowa no, en etaye; Aige, watara kata ku kema ande wa ku oman-i ashte nisa ruwe ne.

Sinuma anakne sakayo an suy oro wano, yaci oma huretoy oro wano, en=etaye; Ayke, watara kata ku=kema ante wa ku=oman hi aste nisa ruwe ne.


Chikoro Kamui ramye kuni ashiri shinotcha ku paro orota aomare: Inne utara nei ambe nukara wa kimatek kusu ne, Orowa, Ehoba eyaikopashte kusu ne na.

Ci=kor Kamuy ramye kuni a=siri sinotca ku=paro oro ta a=omare: Inne utar ne anpe nukar wa kimatek kusu ne, Orowa, Ehoba e=yaykopaste kusu ne na.


Pakesara utara kashiramu shomoki, shungep orun shomo hosari wa, Eli oba eyaikopashte gurʼanak ne anunuke ne ruwe ne.

Pakesara utar kasiramu somo ki, sunkep orun somo hosari wa, Eli op e=yaykopaste kur anakne a=nunuke ne ruwe ne.


Aa ku goro Kamui ne Ehoba, Aokai iki aerayapka ikip anak ne inne ruwe ne. Orowa, un gusu E esanniyo yainu-hi anak ne, Aokai orun aashte eaikapbe ne; Nei okaibe gusu ku ye wa ku pita rusui chiki, Apishki eaikap pakno inne ruwe ne.

Aa ku=kor Kamuy ne Ehoba, Aokay iki aerayapka iki p anakne inne ruwe ne. Orowa, un kusu E esanniyo yaynu hi anakne, Aokay orun a=aste eaykap pe ne; Ne okaype kusu ku=ye wa ku=pita rusuy ciki, A=piski eaykap pakno inne ruwe ne.


Chikoikip newa koho ayange kunip Aokai enupetne shomoki; Ku kisaraha Aokai pui o: Uhuika ayangep newa katpak gusu an ayangep Aokai kon rusui shomoki ruwre ne.

Cikoykip newa koho a=yanke kunip Aokay enupetne somo ki; Ku=kisaraha Aokay puy o: Uhuyka ayankep newa katpak kusu an ayankep Aokay kor rusuy somo ki ruwre ne.


Nei ita ene ku itak-hi: —Hetak, ku ek shiriki: Nei kambi-sosh kata en gusu anuye wa an na:

Ne hi ta ene ku=itak hi: —Hetak, ku=ek siriki: Ne kampi-sos kata en kusu a=nuye wa an na:


Aa ku goro Kamui, E korʼirenga ku ki kuni ku konoburu na; Ruwe ne wa, E koro tuitak anak ne ku keutum ta an ruwe ne.

Aa ku=kor Kamuy, E=kor irenka ku=ki kuni ku konopuru na; Ruwe ne wa, E=kor tuytak anakne ku=kewtum ta an ruwe ne.


Poro uwekari otta oupeka ambe ku eupaskuma ki nisa; Hetak, ku papush shomo ku seshke kusu ne, sekoro, Aa Ehoba, Aokai eraman ruwe ne.

Poro uekari or ta owpeka anpe ku=ewpaskuma ki nisa; Hetak, ku=papus somo ku=seske kusu ne, sekor, Aa Ehoba, Aokay eraman ruwe ne.


E koro oupeka orushpe ku keutum oshiketa shomo ku nuina nisa; E koro ikipniukesh-hi newa kashiobiuki-hi ku ye nisa: Poro uwekari gusu E koro omap-an-ramuhauge-hi newa sonep shomo ku nuina nisa ruwe ne.

E=kor owpeka oruspe ku=kewtum oske ta somo ku=nuyna nisa; E=kor ikipniwkes hi newa kasiopiwki hi ku=ye nisa: Poro uekari kusu E=kor omap-an-ramuhawke hi newa sonep somo ku=nuyna nisa ruwe ne.


Aa Ehoba, en gusu iteki E koro ramuhauge-rampoken seshke wa en kore: E koro omap-an-ramuhaugep newa sonep anak ne ramma en koshiratkire wa en kore.

Aa Ehoba, en kusu iteki E=kor ramuhawke-ranpoken seske wa en=kore: E=kor omap-an-ramuhawkep newa sonep anakne ramma en kosiratkire wa en=kore.


Inambe gusu ne yakun, inne no okai wenbe en nikkotama, Ku nan-epuni eaikap pakno ku ki ohaitap en oshkoni ruwe ne; Ku sapa otop-tu kasu no inne wa gusu ku keutum nin shiriki.

Inanpe kusu ne yakun, inne no okay wenpe en nikkotama, Ku=nan-epuni eaykap pakno ku=ki ohaytap en=oskoni ruwe ne; Ku=sapa otop-tu kasuno inne wa kusu ku=kewtum nin siriki.


Aa Ehoba, irenga sange wa en kashiobiuki wa en kore: Aa Ehoba, chashnu no en ikashiu wa en kore.

Aa Ehoba, irenka sanke wa en=kasiopiwki wa en=kore: Aa Ehoba, casnu no en ikasiw wa en=kore.


Ku ramat isamka kuni gusu hunara utara Shine-ikinne ayainikoroshmare wa sambe kokurusere wa en kore: En wende rusui utara Aehorokare wa akoatcha kuni ne kara wa en kore.

Ku=ramat isamka kuni kusu hunara utar Sine-ikinne ayaynikorosmare wa sanpe kokurusere wa en=kore: En=wente rusuy utar Aehorokare wa a=koatca kuni ne kar wa en=kore.


En orun, Aba, Aba, ye utara anak ne Yainikoroshma wa aiekimatekte wa en kore.

En=orun, Apa, Apa, ye utar anakne Yaynikorosma wa ayekimatekte wa en=kore.


E hunara utara anak ne obitta Aokai gusu nupetne wa yainuchattekka wa en kore: E kashiobiuki-hi omap wa ramma kane Ehoba apasere an na, sekoro yere wa en kore.

E hunara utar anakne opitta Aokay kusu nupetne wa yaynucattekka wa en=kore: E kasiopiwki hi omap wa ramma kane Ehoba a=pasere an na, sekor yere wa en=kore.


Koroka, kuani anak ne otek-sak wa irapokkari guru ne; Utarapa en esanniyo: Aokai anak ne ikasbiu Kamui ne, en kashiobiukip ne; Aa ku goro Kamui, iteki tere wa en kore.

Korka, kuani anakne otek-sak wa irapokkari kur ne; Utarpa en=esanniyo: Aokay anakne ikaspiw Kamuy ne, en kasiopiwkip ne; Aa ku=kor Kamuy, iteki tere wa en=kore.


Shinotcha esapane guru gusu. Dabid kara Iyohaichish.

Sinotca esapane kur kusu. Dabid kar Iyohaycis.


KATCHAK utara koingara gurʼanak ne anunuke ne: Wenbe an toho ta Ehoba shinuma kashiobiuki kusu ne na.

Katcak utar koinkar kur anakne a=nunuke ne: Wenpe an toho ta Ehoba sinuma kasiopiwki kusu ne na.


Ehoba anak ne shinuma koshiratki wa shiknure kusu ne, orowa, shinuma moshiri kata an wa anunuke kusu ne; Gusu an epokba utara otta iteki shinuma ekoshi wa en kore.

Ehoba anakne sinuma kosiratki wa siknure kusu ne, orowa, sinuma mosir kata an wa a=nunuke kusu ne; Kusu an epokpa utar or ta iteki sinuma ekosi wa en=kore.


Tashum ki hine hotke wa an ita Ehoba anak shinuma nitata kusu ne: Shiyeye an ita Aokai anak ne shinuma koro shotki kan ruwe ne.

Tasum ki hine hotke wa an hi ta Ehoba anak sinuma nitata kusu ne: Siyeye an hi ta Aokay anakne sinuma kor sotki kan ruwe ne.


Ene ku itak nisa; —Aa Ehoba, pirika irenga sange wa en kore: Ku kon ramat iwangere wa en kore; Aokai epeka no katpak ku ki nisa ruwe ne na.

Ene ku=itak nisa; —Aa Ehoba, pirka irenka sanke wa en=kore: Ku=kor ramat iwankere wa en=kore; Aokay epeka no katpak ku=ki nisa ruwe ne na.


En epokba utara anak ne en gusu wenbe ye ruwe ne, Shinuma hembara ta rai wa kon reihei ush ruwe be an? ari itak.

En epokpa utar anakne en kusu wenpe ye ruwe ne, Sinuma henpara ta ray wa kor rehe us ruwe pe an? ari itak.


Orowa, shinuma en nukara gusu ek chiki, shunge ye; Koro keutum anak ne yaikota gusu irarape uwekarapare: Shinuma soyum peka apkash chiki nei ambe ye ruwe ne.

Orowa, sinuma en=nukar kusu ek ciki, sunke ye; Kor kewtum anakne yaykota kusu irara p uwekarpare: Sinuma soyum peka apkas ciki ne anpe ye ruwe ne.


En etunne utara anak ne obitta en gusu utashpa pinu-itak ki: En wende kuni gusu esanniyo ruwe ne.

En=etunne utar anakne opitta en kusu utaspa pinu-itak ki: En=wente kuni kusu esanniyo ruwe ne.


Nepka wenbe shinuma otta shiri kotuk wa an: Orowa, tane anak ne shinuma hotke wa shui hopuni shomoki kusu ne.

Nep ka wenpe sinuma or ta siri kotuk wa an: Orowa, tane anakne sinuma hotke wa suy hopuni somo ki kusu ne.


Ruwe un, ku eyaikopashte, ku goro aep ibe en tura itomo irenga koro ku nimaraha anak ne, En epeka no koro keshup puni nisa ruwe ne.

Ruwe un, ku=e=yaykopaste, ku=kor aep ipe en tura i=tom irenka kor ku=nimaraha anakne, En=epeka no kor kesup puni nisa ruwe ne.


Koroka, Aa Ehoba, nei utara gusu tasa ku iki kuni ne, Pirika irenga sange wa en hopunire wa en kore.

Korka, Aa Ehoba, ne utar kusu tasa ku=iki kuni ne, Pirka irenka sanke wa en=hopunire wa en=kore.


En epokba utara en annokara shomoki gusu, Tambe gusu Aokai anak ne en enupetne ruwe ne, sekoro ku eraman ruwe ne.

En epokpa utar en=annokar somo ki kusu, Tanpe kusu Aokay anakne en=enupetne ruwe ne, sekor ku=eraman ruwe ne.


Orowa, kuani gusu, Aokai anak ne oupeka no ku an kuni gusu en nitata, Aige, ramma pakno E shik-samata en ande ruwe ne.

Orowa, kuani kusu, Aokay anakne owpekano ku=an kuni kusu en=nitata, Ayke, ramma pakno E sik-sama ta en=ante ruwe ne.


Otusashuishiri wano otusashuishiri pakno, Israeru koro Kamui ne Ehoba anak ne anunuke ne ruwe ne. Amen, shui, Amen.

Otu sasuysir wano otu sasuysir pakno, Israeru kor Kamuy ne Ehoba anakne a=nunuke ne ruwe ne. Amen, suy, Amen.


Shinotcha esapane guru gusu: Kora poho koro Maskir.

Sinotca esapane kur kusu: Kor poho kor Maskir.


APKA anak ne nai oma ushike eyaikatekara korachi, Aa Kamui, ku ramat anak ne Aokai gusu eyaikatekara ruwe ne.

Apka anakne nay oma usike eyaykatekar koraci, Aa Kamuy, ku=ramat anakne Aokay kusu eyaykatekar ruwe ne.


Ku ramat anak ne Kamui gusu, ishu Kamui gusu, eyaikatekara shiri ki: Hembara kuani ek wa Kamui kotchaketa anukara ya?

Ku=ramat anakne Kamuy kusu, i=su Kamuy kusu, eyaykatekar siriki: Henpara kuani ek wa Kamuy kotcake ta a=nukar ya?


Tokap to ta hene kunne to ta hene ku nupe anak ne ku aep ne, Nei utara to ebitta en orun ene ye-hi: —E koro Kamui neita an a?

Tokap to ta hene kunne to ta hene ku=nupe anakne ku=aep ne, Ne utar to epitta en=orun ene ye hi: —E=kor Kamuy ney ta an a?


Kuani anak ne nupetne newa reika hau koro hine shini wa topaha utara tura, Uwatte no an utara tura, Kamui kora kenru orun ku arapa nisa ruwe ne ambe, Tap okaibe ku eshikarun wa ku oshike un ramat ku ohetke ruwe ne na.

Kuani anakne nupetne newa rek hawkor hine sini wa topaha utar tura, Uwatte no an utar tura, Kamuy kor kenru orun ku=arpa nisa ruwe ne anpe, Tap okaype ku=esikarun wa ku=osike un ramat ku=ohetke ruwe ne na.


Aa ku kon ramat, nep gusu eani anak ne oknatara ya? Nep gusu en onnaigeta ramu-kittarage ruwe he an? Kamui gusu chipachipa yan: Shinuma ku ko-yai-iraige ki kusu ne gusu ne ne na, Shinuma anak ne ku iporo pirikare Kamui ne.

Aa ku=kor ramat, nep kusu eani anakne oknatara ya? Nep kusu en=onnayke ta ramu-kittarake ruwe he an? Kamuy kusu cipacipa yan: Sinuma ku=ko-yay-irayke ki kusu ne kusu ne ne na, Sinuma anakne ku=iporo pirkare Kamuy ne.


Aa ku goro Kamui, en onnaigeta an keutum anak ne oknatara ruwe ne: Tambe gusu, Yorodan kotan wano hemhem, Hermon wano hemhem, Nei pori nupuri wano hemhem, kuani E eshikarun ruwe ne na.

Aa ku=kor Kamuy, en=onnayke ta an kewtum anakne oknatara ruwe ne: Tanpe kusu, Yorodan kotan wano hemhem, Hermon wano hemhem, Ne pori nupuri wano hemhem, kuani E esikarun ruwe ne na.


E koro puira humi gusu ooho ushi anak ne ooho-i orun hawe ashte ruwe ne: Obitta no okai E koro riri, E koro poro wakka, en kamure ruwe ne.

E=kor puyra humi kusu ooho usi anakne ooho hi orun hawe aste ruwe ne: Opittano okay E=kor rir, E=kor poro wakka, en=kamure ruwe ne.


Yakka, Ehoba anak ne tokap-to ta koro omap-an-ramuhauge-i sange kusu ne, Orowa, kunne-to ta shinuma koro shinotcha ku ki wa En shiknure Kamui orota inonno-itak ku ki kusu ne na.

Yakka, Ehoba anakne tokap-to ta kor omap-an-ramuhawke hi sanke kusu ne, Orowa, kunne-to ta sinuma kor sinotca ku=ki wa En=siknure Kamuy oro ta inonno-itak ku=ki kusu ne na.


Ku goro Watara ne Kamui otta ene ku ye-bi: — Hemanda gusu en oira ya? Nep gusu en epokba guru en keshke hine ku yaituwashkarap shiriki?

Ku=kor Watara ne Kamuy or ta ene ku=ye-pi: — Hemanta kusu en=oyra ya? Nep kusu en epokpa kur en=keske hine ku yaytuwaskarap siriki?


Ku pone orota rangetam aomare korachi en ramushitnere utara en pashirota ruwe ne; Ramma-kane en orun, e koro Kamui nei ta an a? ari itak na.

Ku=pone oro ta ranke tam a=omare koraci en=ramusitnere utar en=pasirota ruwe ne; Ramma-kane en=orun, e=kor Kamuy ne ta an a? ari itak na.


Aa ku kon ramat, nep gusu e oknatara ya? Nep gusu en onnaigeta ramu-kittararage ruwe he an! Kamui gusu chipachipa yan: Shinuma ku koyaiiraige ki kusu ne gusu ne na; Shinuma anak ne ku iporo pirikare ku goro Kamui ne ruwe ne.

Aa ku=kor ramat, nep kusu e oknatara ya? Nep kusu en=onnayke ta ramu-kittararke ruwe he an! Kamuy kusu cipacipa yan: Sinuma ku=koyayirayke ki kusu ne kusu ne na; Sinuma anakne ku=iporo pirkare ku=kor Kamuy ne ruwe ne.


AA Kamui, en koipishi, shomo Kamui ko-oripak moshiri uirup gusu en eikotchane ki wa en kore: Shungep ki wa oheuge buri koro guru orowa no en ohaitare wa en kore.

Aa Kamuy, en koypisi, somo Kamuy ko-oripak mosir uyrup kusu en eykotcane ki wa en=kore: Sunkep ki wa ohewke puri kor kur oro wano en ohaytare wa en=kore.


Ku goro okirashnu Kamui E ne; nep gusu Aokai en amaka ruwe he an? Nep gusu en epokba guru en keshke rapoketa ku yaituwashkarap shiriki ruwe?

Ku=kor okirasnu Kamuy E ne; nep kusu Aokay en=a=mak ruwe he an? Nep kusu en epokpa kur en=keske rapoketa ku yaytuwaskarap siriki ruwe?


E kora pekere newa E koro sonep sange; aige, nei ambe en turare wa en kore: Nei ambe anak ne E koro ashkanne huru orota, E koro kash orota, en turare wa en kore.

E=kor peker newa E=kor sonep sanke; ayke, ne anpe en=turare wa en=kore: Ne anpe anakne E=kor askanne hur oro ta, E=kor kas oro ta, en=turare wa en=kore.


Yakun, Kamui koro yange-set orota, Ku enupetne gusu yainuchattekbe orota ku arapa kusu ne: Orowa, Aa Kamui, ku goro Kamui, koto ku rekte wa ku iramye ash kusu ne na.

Yakun, Kamuy kor yanke-set oro ta, Ku=enupetne kusu yaynucattekpe oro ta ku=arpa kusu ne: Orowa, Aa Kamuy, ku=kor Kamuy, koto ku=rekte wa ku=iramye as kusu ne na.


Aa ku kon ramat, nep gusu e oknatara ya? Nep gusu en onnaigeta ramu-kittararage ruwe he an? Kamui gusu chipachipa yan: Shinuma ku koyaiiraige ki kusu ne gusu ne na; Shinuma anak ne ku iporo pirikare ku goro Kamui ne ruwe ne.

Aa ku=kor ramat, nep kusu e oknatara ya? Nep kusu en=onnayke ta ramu-kittararke ruwe he an? Kamuy kusu cipacipa yan: Sinuma ku=koyayirayke ki kusu ne kusu ne na; Sinuma anakne ku=iporo pirkare ku=kor Kamuy ne ruwe ne.


Shinotcha esapane guru gusu; Kora poho karape. Maskir.

Sinotca esapane kur kusu; Kor poho kar pe. Maskir.


AA Kamui, fushkotoita ekashi utara okai rapoketa E ki ikip, Kisara ani chi nu nisa, chikoro ekashi un nure nisa ruwe ne na.

Aa Kamuy, huskotoyta ekasi utar okay rapoketa E ki iki p, Kisara ani ci nu nisa, ci=kor ekasi un nure nisa ruwe ne na.


Aokai koro teke ani moshiri uirup okeuba wa, nei utara ahupte nisa ruwe ne; Aokai anak ne utara panakte wa emakba nisa ruwe tapan na.

Aokay kor teke ani mosir uyrup okewpa wa, ne utar ahupte nisa ruwe ne; Aokay anakne utar panakte wa emakpa nisa ruwe tapan na.


Nei utara yaikota koro emush ani nei moshiri kishima shomoki, Yaikota koro amunin ani yaikaobiuki shomoki nisa: Koroka, E koro shimon teke, e koro amunin, orowa, E koro nanuhu nupeki nei ambe kau nisa, Aokai anak ne nei utara orun irenga sange nisa ruwe ne gusu ne na.

Ne utar yaykota kor emus ani ne mosir kisma somo ki, Yaykota kor amunin ani yaykaopiwki somo ki nisa: Korka, E=kor simon teke, e=kor amunin, orowa, E=kor nanuhu nupeki ne anpe kaw nisa, Aokay anakne ne utar orun irenka sanke nisa ruwe ne kusu ne na.


Aa Kamui, Aokai anak ne en Esapanep ne: Yakob gusu annokarape sange wa en kore.

Aa Kamuy, Aokay anakne en E=sapanep ne: Yakob kusu annokarape sanke wa en=kore.


Aokai ankushkerai chi utara anak ne un epokba utara hachire kusu ne; E reihei ankushkeraipo un epokba utara chi otereke ash kusu ne na.

Aokay an kuskeray ci utar anakne un epokpa utar hacire kusu ne; E rehe an kuskeraypo un epokpa utar ci oterke as kusu ne na.


Kuani anak ku goro ku gusu shomo ku eyaikopashte, Ku goro emush anak en kashiobiuki shomoki kusu ne gusu ne na.

Kuani anak ku=kor ku kusu somo ku=e=yaykopaste, Ku=kor emus anak en=kasiopiwki somo ki kusu ne kusu ne na.


Koroka, Aokai anak ne un epokba utara gusu un kashiobiuki nisa, Un etunne utara ayainikoroshmare nisa ruwe ne na.

Korka, Aokay anakne un epokpa utar kusu un kasiopiwki nisa, Un etunne utar ayaynikorosmare nisa ruwe ne na.


To ebitta chi utara anak ne Kamui gusu yaiomonnure nisa, Ramma pakno E reihei gusu koyaiiraige ash kusu ne na. [Sera.]

To epitta ci utar anakne Kamuy kusu yayomonnure nisa, Ramma pakno E rehe kusu koyayirayke as kusu ne na. [Sera.]


Koroka, tane anak ne Aokai un emakba wa un yainikoroshmare; Orowa, chikoro tumi gusu an topaha tura shomo E oman ruwe ne.

Korka, tane anakne Aokay un emakpa wa un yaynikorosmare; Orowa, ci=kor tumi kusu an topaha tura somo E oman ruwe ne.


Un epokba utara orowa no un hosarire wa un kirare; Orowa, un etunne utara anak ne yaikota gusu wentoi-kantoi kokiru ruwe ne.

Un epokpa utar oro wano un hosarire wa un kirare; Orowa, un etunne utar anakne yaykota kusu wentoy-kantoy kokiru ruwe ne.


Aokai anak ne araige kuni gusu an hitsuji chikoikip korachi un ande nisa; Moshiri uirup tumugeta un charichari nisa ruwe ne na.

Aokay anakne arayke kuni kusu an hitsuji cikoykip koraci un ante nisa; Mosir uyrup tumke ta un caricari nisa ruwe ne na.


Oro-isam no E koro utara aehok wa; Nei atayehe gusu shomo eyaiepirikare nisa ruwe ne na.

Oro-isam no E=kor utar aehok wa; Ne atayehe kusu somo eyayepirikare nisa ruwe ne na.


Aota un utara gusu ayainikoroshmarep ne a un kan nisa, Un okari ta okai gusu aeminap ne, aesapsep chi ne ruwe tapan na.

A=o ta un utar kusu ayaynikorosmarep ne a un kan nisa, Un okari ta okay kusu aeminap ne, aesapsep ci ne ruwe tapan na.


Moshiri uirup tumugeta okai wa eoya-itak akore utara chi ne, Uirup orowa aesapa shuyeshuyep chi ne ruwe ne.

Mosir uyrup tumke ta okay wa e=oya-itak a=kore utar ci ne, Uyrup orowa aesapa suyesuyep ci ne ruwe ne.


To ebitta ku yainikoroshma, Ku nanu isam-i anak ne en kamure ruwe ne na.

To epitta ku=yaynikorosma, Ku=nanu isam hi anakne en=kamure ruwe ne na.


Kopashirota newa koatcha hawe sange guru gusu; Nei epokba guru newa kopiuki guru gusu ne ruwe ne na.

Kopasirota newa koatca hawe sanke kur kusu; Ne epokpa kur newa kopiwki kur kusu ne ruwe ne na.


Tap okaibe obitta un gusu an a yakka; chi utara E oira ash shomoki nisa ruwe ne, Shui, E koro uitaknup gusu shomo oheuge no chi ki ruwe ne na.

Tap okaype opitta un kusu an a yakka; ci utar E oyra as somo ki nisa ruwe ne, Suy, E=kor uytaknup kusu somo ohewke no ci ki ruwe ne na.


Chikoro keutum shomo ahoshipire, Chikoro chikiri shomo E ruhu ehaita ruwe ne.

Ci=kor kewtum somo a=hosipire, Ci=kor cikiri somo E ruhu ehayta ruwe ne.


Aokai anak ne nei horokeu an ushiketa un panakte nisa, Bai kurihi ani un kamure nisa ruwe ne na.

Aokay anakne ne horkew an uske ta un panakte nisa, Pay kurihi ani un kamure nisa ruwe ne na.


Chi utara anak ne chikoro Kamui reihei oira chiki, Samata, oya Kamui orun koro tekehe pirasa yakun:

Ci utar anakne ci=kor Kamuy rehe oyra ciki, Sama ta, oya Kamuy orun kor tekehe pirasa yakun:


Kamui anak ne nei ambe hunara shomoki ya? Shinuma anak ne keutum ta anuina wa an okaibe eraman ruwe ne gusu ne na.

Kamuy anakne ne anpe hunara somo ki ya? Sinuma anakne kewtum ta a=nuyna wa an okaype eraman ruwe ne kusu ne na.


Ruwe un, Aokai rengap gusu to ebitta a un ronnu wa okai; Araige kuni gusu an hitsuji chikoikip nepkoro aesanniyo ruwe ne.

Ruwe un, Aokay renkap kusu to epitta a un ronnu wa okay; Arayke kuni kusu an hitsuji cikoykip nepkor a=esanniyo ruwe ne.


Aa Utarapa mosh wa un kore, hemanda gusu E mokoro ya? Hopuni wa un kore, iteki ramma pakno un emakba wa un kore.

Aa Utarpa mos wa un kore, hemanta kusu E mokor ya? Hopuni wa un kore, iteki ramma pakno un emakpa wa un kore.


Nep gusu e koro nanuhu E seshke wa, Chi ki iuninbe newa yaikowepekere ambe E oira ruwe he an?

Nep kusu e=kor nanuhu E seske wa, Ci ki iwninpe newa yaykowepekere anpe E oyra ruwe he an?


Chikon ramat koponchi pakno ahotkure wa an: Chikoro honibi toi pakno shirikamu ruwe ne.

Ci=kor ramat koponci pakno a=hotkure wa an: Ci=kor honipi toy pakno sirkamu ruwe ne.


Hopuni wa un kashiobiuki; E koro omap-an-ramuhauge-hi ankushkeraipo gusu un kikiraye wa un kore.

Hopuni wa un kasiopiwki; E=kor omap-an-ramuhawke hi an kuskeraypo kusu un kikiraye wa un kore.


Shinotcha esapane guru gusu; Shoshannim orota; Kora poho karape: Maskir. Omap oma shinotcha.

Sinotca esapane kur kusu; Sosannim oro ta; Kor poho kar pe: Maskir. Omap oma sinotca.


PIRIKAP okai gusu ku keutum purupuruge ruwe ne: Esapane guru gusu ku karape ku ye kusu ne: Ku parumbe anak ne chashnu no nuye guru koro nuyep ne ruwe ne.

Pirka p okay kusu ku=kewtum purpurke ruwe ne: Esapane kur kusu ku=kar pe ku=ye kusu ne: Ku=parunpe anakne casnu no nuye kur kor nuyep ne ruwe ne.


Utara poho kasu no Aokai anak ne shiretok korobe ne; E koro papush wano irenga aechikiki ruwe ne: Tambe gusu Kamui anak ne ramma pakno e nunuke nisa ruwe ne na.

Utar poho kasuno Aokay anakne siretok kor pe ne; E=kor papus wano irenka a=ecikki ruwe ne: Tanpe kusu Kamuy anakne ramma pakno e nunuke nisa ruwe ne na.


Aa kiroro-ashnu guru, e om kata rangetam kutpokechiu yan, E koro nupeki e koro araguru sange yan.

Aa kiroro-asnu kur, e om kata ranke tam kutpokeciw yan, E=kor nupeki e=kor a=rakur sanke yan.


E koro sonep newa ramurotcha ambe newa oupeka ambe gusu, Chitomte no o wa paye hine annokara ki yan: Yakun, E koro shimon-tek anak ne ashitomap aepakashnu kusu ne na.

E=kor sonep newa ramurotca anpe newa owpeka anpe kusu, Citomte no o wa paye hine annokar ki yan: Yakun, E=kor simon-tek anakne asitomap a=epakasnu kusu ne na.


E koro ai eenbe ne, E choropoketa utara hachiri wa okai ruwe ne; Esapane guru epokba utara koro sambe otta eenbe ne.

E=kor ay eenpe ne, E corpoke ta utar hacir wa okay ruwe ne; Esapane kur epokpa utar kor sanpe or ta eenpe ne.


Aa Kamui, E koro amset anak ne otusashuishiri wano otusashuishiri pakno an ambe ne: Aokai esapane kuni mondum anak ne oupeka mondum ne ruwe ne.

Aa Kamuy, E=kor amset anakne otu sasuysir wano otu sasuysir pakno an anpe ne: Aokay esapane kuni montum anakne owpeka montum ne ruwe ne.


Aokai anak ne oupekap omap wa, wenbe etunne nisa ruwe ne; Tambe gusu, Kamui anak ne, E koro Kamui anak, E tura no okai utara akkari wa, Yaikopuntek an shum ani E kashiota nisa ruwe ne.

Aokay anakne owpekap omap wa, wenpe etunne nisa ruwe ne; Tanpe kusu, Kamuy anakne, E=kor Kamuy anak, E turano okay utar akkari wa, Yaykopuntek an sum ani E kasi ota nisa ruwe ne.


Obitta no okai E koro mipihi anak ne motsuyaku newa, rokwai newa, nikkei newa gusu hura an ruwe ne; Zōge ani akara chashi ta okai ka oma arektep e yainuchattekka nisa ruwe ne.

Opittano okay E=kor mipihi anakne motsuyaku newa, rokway newa, nikkey newa kusu hura an ruwe ne; Zōke ani a=kar casi ta okay ka oma arektep e yaynucattekka nisa ruwe ne.


E koro aeoripak an shiwentep utara tumugeta, Moshiri esapane matne po okai ruwe ne: E shimon-tek samata Opir un kongani ani amire wa an Moshiri esapane guru koro shiwente guru ash ruwe ne.

E=kor a=eoripak an siwentep utar tumke ta, Mosir esapane matnepo okay ruwe ne: E simon-teksama ta Opir un konkani ani a=mire wa an Mosir esapane kur kor siwente kur as ruwe ne.


Aa matne po, inu yan, yaikoshiramse yan, kisattarara yan; Koro utara newa, koro michi kot chisei oira yan;

Aa matnepo, inu yan, yaykosiramse yan, kisattarara yan; Kor utar newa, kor mici kot cise oyra yan;


Yakun, Esapane guru anak ne e shiritokbe kon rusui: Shinuma anak ne e koro Utarapa ne; Shinuma orun ko-ongami yan.

Yakun, Esapane kur anakne e siritokpe kor rusuy: Sinuma anakne e=kor Utarpa ne; Sinuma orun ko-onkami yan.


Orowa, Turos koro matne po ayangep koro wa an; Utara tumugeta okai oteknu utara ne yakka e koro irenga koramkoro kusu ne na.

Orowa, Turos kor matnepo ayankep kor wa an; Utar tumke ta okay oteknu utar ne yakka e=kor irenka koramkor kusu ne na.


Chashi ta okai Esapane guru koro matne po shiritomte ne: Kongami ari koro mipihi akan na.

Casi ta okay Esapane kur kor matnepo siritomte ne: Kongami ari kor mipihi a=kar na.


Shinuma anak ne chikarakarabe ani ami wa Esapane guru orun atura kusu ne: Shinuma osh paye tura no okai hoku sak mat utara E orun atura kusu ne na.

Sinuma anakne cikarkarpe ani ami wa Esapane kur orun a=tura kusu ne: Sinuma os paye turano okay hoku sak mat utar E orun a=tura kusu ne na.


Nupetne wa yainuchattek hine nei utara atura kusu ne: Moshiri esapane guru koro chashi orota ahup kusu ne.

Nupetne wa yaynucattek hine ne utar a=tura kusu ne: Mosir esapane kur kor casi oro ta ahup kusu ne.


Echi koro ekashi shirine koro poho utara ani Moshiri ebitta esapanere utara ne akara kusu ne na.

Eci=kor ekasi sirine kor poho utar ani Mosir epitta esapanere utar ne a=kar kusu ne na.


Obitta no okai ainu ikiri tumugeta e kon reihei ku eshkarunde kusu ne: Tambe gusu, ramma pakno moshiri uirup anak ne E koiramye kusu me na.

Opittano okay aynu ikiri tumke ta e=kor rehe ku eskarunte kusu ne: Tanpe kusu, ramma pakno mosir uyrup anakne E koyramye kusu me na.


Shinotcha esapane guru gusu; Kora poho karape; Aramot otta. Shinotcha.

Sinotca esapane kur kusu; Kor poho kar pe; Aramot or ta. Sinotca.


KAMUI anak ne chikoro numne ushi ne, chikoro kiroro ne, Yairamhekomo ita anak ne un kashiobiukip ne ruwe ne,

Kamuy anakne ci=kor numne usi ne, ci=kor kiroro ne, Yairamhekomo hi ta anakne un kasiopiwkip ne ruwe ne,


Tambe gusu, toitoi aitasare wa, Nupuri anak ne atui noshike orun aomande yakka, chi ishitoma ash shomoki kusu ne;

Tanpe kusu, toytoy aytasare wa, Nupuri anakne atuy noske orun a=omante yakka, ci isitoma as somo ki kusu ne;


Atui un wakka poro humi ashte akoyakoya yakka, Nei ambe aporore gusu nupuri ashuyeshuye yakka ishitoma shomoki kusu ne na.

Atuy un wakka poro humi aste akoyakoya yakka, Ne anpe a=porore kusu nupuri a=suyesuye yakka isitoma somo ki kusu ne na.


Pet an, nei pet awehe anak ine Kamui machiya nupetnere, Iyotta rikunbe koro oshiroma-i nupetnere ruwe ne.

Pet an, ne pet awehe anak ine Kamuy maciya nupetnere, Iyotta rikunpe kor osiroma hi nupetnere ruwe ne.


Kamui anak ne nei machiya noshiketa an; amoimoyege shomoki kusu ne: Kunne-nisat ta Kamui nei ambe kashiobas kusu ne na.

Kamuy anakne ne maciya noske ta an; amoymoyeke somo ki kusu ne: Kunne-nisatta Kamuy ne anpe kasiopas kusu ne na.


Moshiri uirup sakayo hopunire, moshiri moimoyege: Shinuma hawe ashte, aige, toitoi ru nisa ruwe ne.

Mosir uyrup sakayo hopunire, mosir moymoyeke: Sinuma hawe aste, ayke, toytoy ru nisa ruwe ne.


Inne topaha koro Ehoba un tura no an; Chi utara gusu Yakob koro Kamui anak ne ri chashi ne ruwe ne. [Sera.]

Inne topaha kor Ehoba un turano an; Ci utar kusu Yakob kor Kamuy anakne ri casi ne ruwe ne. [Sera.]


Araki wa Ehoba ki ikip ingara yan, Hemanda ashitoma okaibe Shinuma ki,

Arki wa Ehoba ki iki p inkar yan, Hemanta asitoma okaype Sinuma ki,


Moshirigesh pakno okai tumi okerere; Ku kaye, op otuye Tumi nishinda abe ari uhuyeka ruwe ne.

Mosirkes pakno okay tumi okerere; Ku=kaye, op otuye Tumi nisinta ape ari uhuyeka ruwe ne.


Iram, Kuani anak ne Kamui ku ne sekoro eraman yan: Uirup tumugeta kuani anak ne apasere kusu ne, moshiri kata apaserep ku ne ruwe ne.

Iram, Kuani anakne Kamuy ku ne sekor eraman yan: Uyrup tumke ta kuani anakne a=pasere kusu ne, mosir kata apaserep ku ne ruwe ne.


Inne topaba koro Ehoba anak ne un tura no an; Chi utara gusu Yakob koro Kamui anak ne ri chashi ne ruwe ne. [Sera.]

Inne toppa kor Ehoba anakne un turano an; Ci utar kusu Yakob kor Kamuy anakne ri casi ne ruwe ne. [Sera.]


Shinotcha esapane guru gusu; Kora poho kara Iyohaichish.

Sinotca esapane kur kusu; Kor poho kar Iyohaycis.


AA obitta no okai utara, tek orip yan; Annokara an hau ani Kamui orun kohawe ashte yan.

Aa opittano okay utar, tek orip yan; Annokar an haw ani Kamuy orun kohawe aste yan.


Inambe gusu ne yakun, iyotta rikun Ehoba anak ne ashitomap ne; Moshirʼ ebitta poro esapanep ne ruwe ne na.

Inanpe kusu ne yakun, iyotta rikun Ehoba anakne asitomap ne; Moshir' epitta poro e=sapanep ne ruwe ne na.


Shinuma anak ne un gusu inne utara annokara wa Moshiri uirup chikoro chikiri choropoketa are ruwe ne.

Sinuma anakne un kusu inne utar annokar wa Mosir uyrup ci=kor cikiri corpoke ta are ruwe ne.


Un gusu eikeshkorobe numge kusu ne, Shinuma omap Yakob koro pirikap ne.

Un kusu eykeskorope numke kusu ne, Sinuma omap Yakob kor pirka p ne.


Kamui anak ne hawe ashte wa rikin nisa, Ehoba anak rappa humi koro wa rikin nisa ruwe ne.

Kamuy anakne hawe aste wa rikin nisa, Ehoba anak rappa humi kor wa rikin nisa ruwe ne.


Ramye shinotcha ani Kamui koiramye yan: Akoro Esapanep otta ramye shinotcha ki, ramye shinotcha ki yan.

Ramye sinotca ani Kamuy koyramye yan: A=kor E=sapanep or ta ramye sinotcaki, ramye sinotcaki yan.


Kamui anak ne moshirʼ ebitta esapanep ne: Eramu an no ramye shinotcha ki yan.

Kamuy anakne mosir' epitta e=sapanep ne: Eramuan no ramye sinotcaki yan.


Kamui anak ne moshiri uirup esapane ruwe ne: Kamui anak koro ashkanne amset kata a ruwe ne na.

Kamuy anakne mosir uyrup esapane ruwe ne: Kamuy anak kor askanne amset kata a ruwe ne na.


Utara esapane utara anak uwekarapa wa okai, Abraham koro Kamui koro utara ne: Moshiri ta okai kikhumbe anak ne Kamui korope ne; Shinuma shi no ariknare wa an ruwe ne gusu ne na.

Utar esapane utar anak uekarpa wa okay, Abraham kor Kamuy kor utar ne: Mosir ta okay kikhunpe anakne Kamuy kor pe ne; Sinuma sino ariknare wa an ruwe ne kusu ne na.


CHIKORO Kamui koro machiya otta, koro ashkanne nupuri otta, Ehoba anak ne pase ne, shi no aramye kunip ne.

Ci=kor Kamuy kor maciya or ta, kor askanne nupuri or ta, Ehoba anakne pase ne, sino a=ramye kunip ne.


Zion nupuri matneau kotoro, Poro Sapanep koro machiya, Bi wa eram asu, moshirʼ ebitta nupetnerep ne ruwe ne na.

Zion nupuri matneaw kotor, Poro Sapanep kor maciya, Pi wa eram as, mosir' epitta nupetnerep ne ruwe ne na.


Kamui anak ne nei chashi orota Ri ushike ne sekoro yaikota yaieamkirire nisa ruwe ne.

Kamuy anakne ne casi oro ta Ri usike ne sekor yaykota yayeamkirire nisa ruwe ne.


Ingara yan, moshiri esapane utara anak ne yaiuwekarapare, Ukoiram no isam ne ruwe ne na.

Inkar yan, mosir esapane utar anakne yayuwekarapare, Ukoyram no isam ne ruwe ne na.


Nei utara nei ambe nukara wa iyokunnure: Kimatek wa ara ishitoma nisa ruwe ne na.

Ne utar ne anpe nukar wa iyokunnure: Kimatek wa ar isitoma nisa ruwe ne na.


Nei utara anak ne toan ita tusushke, Tane po koro shiwentep nei no iunin nisa ruwe ne.

Ne utar anakne toan hi ta tususke, Tanepo kor siwentep néno iwnin nisa ruwe ne.


Menash ari, Aokai anak ne Tarshish un chip wende ruwe ne.

Menas ari, Aokay anakne Tarsis un cip wente ruwe ne.


Inne topaha utara koro Ehoba koro machiya otta, chikoro Kamui koro machiya otta, Anu korachi chi nukan nisa: Ramma pakno Kamui nei ambe ashte kusu ne na. [Sera.]

Inne topaha utar kor Ehoba kor maciya or ta, ci=kor Kamuy kor maciya or ta, Anu koraci ci nukar nisa: Ramma pakno Kamuy ne anpe aste kusu ne na. [Sera.]


Aa Kamui, E kot chisei ta, Chi utara anak ne E koro omap-an-ramuhauge-hi esanniyo ash nisa ruwe ne na.

Aa Kamuy, E kot cise ta, Ci utar anakne E=kor omap-an-ramuhawke hi esanniyo as nisa ruwe ne na.


Aa Kamui, E reihei korachi, Moshiripa pakno moshirigesh pakno Aokai ramuayere na: E koro shimon tek anak oupeka-i ani eshik ruwe ne.

Aa Kamuy, E rehe koraci, Mosirpa pakno mosirkes pakno Aokay ramuayere na: E=kor simon tek anak owpeka hi ani esik ruwe ne.


E koro esanniyo-hi gusu, Zion nupuri yaikopuntek yan, Yuda koro matne-po nupetne yan.

E=kor esanniyo hi kusu, Zion nupuri yaykopuntek yan, Yuda kor matne-po nupetne yan.


Shinuma okari ta apkash wa, Nei ri ushike pishki yan.

Sinuma okari ta apkas wa, Ne ri usike piski yan.


Hetuku kushki ainu ikiri orota anure kuni gusu, Koro chashi pirika no ingara, Koro tumbu esanniyo yan.

Hetuku kuski aynu ikiri oro ta a=nure kuni kusu, Kor casi pirkano inkar, Kor tumpu esanniyo yan.


Inambe gusu ne yakun, tan Kamui, tan chikoro Kamui anak ne otusashuishiri wano, otusashuishiri pakno an Kamui ne: Shinuma anak ne ramma pakno un tura kusu ne na.

Inanpe kusu ne yakun, tan Kamuy, tan ci=kor Kamuy anakne otu sasuysir wano, otu sasuysir pakno an Kamuy ne: Sinuma anakne ramma pakno un tura kusu ne na.


Shinotcha esapane guru gusu; Kora poho kara Iyohaichish.

Sinotca esapane kur kusu; Kor poho kar Iyohaycis.


ECHI okai uirup utara obitta tambe nu yan Moshiri uirup utara echi utara obitta ikokanu yan:

Eci=okay uyrup utar opitta tanpe nu yan Mosir uyrup utar eci utar opitta ikokanu yan:


Nupuru nishpa hene, nupan guru bene, Oteknu nishpa hene, irapokkari guru hene ne yakka ikokanu yan.

Nupur nispa hene, nupan kur pene, Oteknu nispa hene, irapokkari kur hene ne yakka ikokanu yan.


Ku paro anak ne wayashnu ambe ye; Keutum ta ku esanniyo-hi anak ne ramu an no an ambe ne kusu ne na.

Ku=paro anakne wayasnu anpe ye; Kewtum ta ku=esanniyo hi anakne ramuan no an anpe ne kusu ne na.


Itak-maukushte-itak orun ku nu kusu ne: Koto rekte wa ku goro kunne itak ku sange kusu ne na.

Itak-mawkuste-itak orun ku=nu kusu ne: Koto rekte wa ku=kor kunne itak ku=sanke kusu ne na.


Wen-buri anak ne ku keshup okari ta okai, Hemanda gusu wen orushpe an toho ku ishitoma?

Wen-puri anakne ku=kesup okari ta okay, Hemanta kusu wen oruspe an toho ku=isitoma?


Koro oiteknup eyaikopashte utara, Koro ikoro inne ruwe ne gusu yaiomonnure utara anak,

Kor oyteknup e=yaykopaste utar, Kor i=kor inne ruwe ne kusu yayomonnure utar anak,


Nei utara anak ne oara moshima an guru kikiraye eaikap, Orowa, nei guru gusu Kamui orota imommuyep sange eaikap;

Ne utar anakne oar mosma an kur kikiraye eaykap, Orowa, ne kur kusu Kamuy oro ta imommuyep sanke eaykap;


(Nei utara kon ramat kikiraye-hi anak ne shiri ataye nupurube ne. Orowa, ramma pakno moshima no aande kunip ne).

(Ne utar kor ramat kikiraye hi anakne siri ataye nupur pe ne. Orowa, ramma pakno mosmano a=ante kunip ne).


Nei guru anak ne ramma pakno shiknu wa, Iyurui shomo nukara kuni ne kara eaikap ruwe ne na.

Ne kur anakne ramma pakno siknu wa, Iyurui somo nukar kuni ne kar eaykap ruwe ne na.


Shinuma nei ambe nukara kunip ne gusu ne: wayashnu utara rai kunip ne; Haita guru newa chikoikip nepkoro an guru ne yakka utura isam wa Koro oiteknup moshima utara gusu hoppa kusu ne na.

Sinuma ne anpe nukar kunip ne kusu ne: wayasnu utar ray kunip ne; Hayta kur newa cikoykip nepkor an kur ne yakka utura isam wa Kor oyteknup mosma utar kusu hoppa kusu ne na.


Koro keutum ta an yainu-hi anak ne ene ani ne: —Kot chisei ramma pakno an, Koro oshiroma-i inne ainu ikiri pakno ash kusu ne: Yaikota kon reihei an korachi koro kotan reikore nisa ruwe ne.

Kor kewtum ta an yaynu hi anakne ene ani ne: —Kot cise ramma pakno an, Kor osiroma hi inne aynu ikiri pakno as kusu ne: Yaykota kor rehe an koraci kor kotan rékore nisa ruwe ne.


Aeoripak an ainu ramma an shomoki, Aisamka chikoikip ukorachi ne.

A=eoripak an aynu ramma an somo ki, A=ysamka cikoykip ukoraci ne.


Tap nei utara ruhu anak ne raka sakbe ne, Orowa, okaketa utara anak ne nei utara ye itak reika ruwe ne. [Sera.]

Tapne utar ruhu anakne raka sak pe ne, Orowa, okake ta utar anakne ne utar ye itak rek ruwe ne. [Sera.]


Hitsuji chikoikip nei no nei utara anak ne Sheo gusu aesanniyo wa okai; Bai ambe anak ne nei utara koro epungine guru ne ruwe ne. Kunneiwano ne chiki oupeka utara anak ne nei utara esapane kusu ne, Koro katuhu anak ne Sheo orota aisamka kusu ne a ambe ne, tewa no oshiroma-i isama ruwe ne gusu ne na.

hitsuji cikoykip néno ne utar anakne Seo kusu a=esanniyo wa okay; Pay anpe anakne ne utar kor epunkine kur ne ruwe ne. Kunneywano ne ciki owpeka utar anakne ne utar esapane kusu ne, Kor katuhu anakne Seo oro ta a=ysamka kusu ne a anpe ne, tewano osiroma hi isam ruwe ne kusu ne na.


Koroka, Kamui anak ne Sheo kiroro wano ku kon ramat kikiraye kusu ne: Shinuma anak ne en uk kusu ne gusu ne na. [Sera.]

Korka, Kamuy anakne Seo kiroro wano ku=kor ramat kikiraye kusu ne: Sinuma anakne en=uk kusu ne kusu ne na. [Sera.]


Ainu anak ne aoteknure chiki, Koro chisei ta chitomtep ainnere chiki, iteki ishitoma yan:

Aynu anakne aoteknure ciki, Kor cise ta citomtep ainnere ciki, iteki isitoma yan:


Shinuma rai chiki nep ne yakka koro wa oman shomoki; Shinuma oshi koro chitomtep shomo rap kusu ne na.

Sinuma ray ciki nep ne yakka kor wa oman somo ki; Sinuma osi kor citomtep somo rap kusu ne na.


Moshiri koapkash rapoketa kon ramat nunuke yakka Orowa, aokai yaikota eyaiepirikare chiki, utara ramye yakka,

Mosir koapkas rapoketa kor ramat nunuke yakka Orowa, aokay yaykota eyayepirikare ciki, utar ramye yakka,


Te wa no shui shiripekere shomo nukara, Koro ekashi ikiri orota ek kusu ne na.

Te wa no suy sirpeker somo nukar, Kor ekasi ikiri oro ta ek kusu ne na.


Aeoripak an wa ramu-sak ainu anak ne, Aisamka chikoikip ukorachi an ruwe ne.

A=eoripak an wa ramu-sak aynu anakne, A=ysamka cikoykip ukoraci an ruwe ne.


KAMUI, chikoro Kamui ne Ehoba anak neitak sange, Chupka wano chuppok pakno moshiri konishuk nisa ruwe ne.

Kamuy, ci=kor Kamuy ne Ehoba anak neytak sanke, Cupka wano cuppok pakno mosir konisuk nisa ruwe ne.


Iyotta shiritokbe Zion orowa no Kamui kiai atte nisa ruwe ne.

Iyotta siritokpe Zion oro wano Kamuy kiay atte nisa ruwe ne.


Chikoro Kamui ek wa son no mo no an shomoki kusu ne Shinuma kotchaketa isamka abe an, Shinuma okari ta rerashiu hetuku wa an na.

Ci=kor Kamuy ek wa sonno mo no an somo ki kusu ne Sinuma kotcake ta isamka ape an, Sinuma okari ta rerasiw hetuku wa an na.


Shinuma anak ne koro utara koipishi kuni ne, Rik orowa no kando orun hene toitoi orun hene hawe ash ruwe ne:

Sinuma anakne kor utar koypisi kuni ne, Rik oro wano kanto orun hene toytoy orun hene hawe as ruwe ne:


Ayangep koro wa En tura uitaknup ashte, Ku goro ashkanne utara En orun uwekarapa yan.

ayankep kor wa En tura uytaknup aste, Ku=kor askanne utar En=orun uekarpa yan.


Orowa, kando anak ne Shinuma koro oupeka ambe assuru ashte, Kamui yaikata anak koipishi ki Kamui ne ruwe ne gusu ne na. [Sera.]

Orowa, kanto anakne Sinuma kor owpeka anpe assuru aste, Kamuy yaykata anak koypisi ki Kamuy ne ruwe ne kusu ne na. [Sera.]


Aa ku goro utara, nu yan, yakun, ku itak kusu ne; Aa Israeru, eani gusu paweteshu ku ki kusu ne: Kamui, e koro Kamui Ku ne ruwe ne.

Aa ku=kor utar, nu yan, yakun, ku=itak kusu ne; Aa Israeru, eani kusu pawetesu ku=ki kusu ne: Kamuy, e=kor Kamuy Ku ne ruwe ne.


E yangep gusu shomo ku pakashnu ash na; Ruwe un, e koro uhuye yangep ramma en kotchaketa an ruwe ne.

E yankep kusu somo ku=pakasnu as na; Ruwe un, e=kor uhuy yankep ramma en=kotcake ta an ruwe ne.


E kot chisei wano shine beko hene, E koro chikoikip topaha wano shine pinne yangi hene shomo ku uk na.

E kot cise wano sine peko hene, E=kor cikoykip topaha wano sine pinne yanki hene somo ku=uk na.


Kim ta okai chikoikip pishno ku korobe ne, Inne nupuri kata okai chikoikip ku korobe ne ruwe ne.

Kim ta okay cikoykip pisno ku=kor pe ne, Inne nupuri kata okay cikoykip ku=kor pe ne ruwe ne.


Kim un chikap obitta ku eraman. Orowa, nup ta okai niwen chikoikip ku esanniyop ne ruwe ne.

Kimun cikap opitta ku=eraman. Orowa, nup ta okay niwen cikoykip ku esanniyop ne ruwe ne.


Ku ibe-rusui chiki, e nure ash shomoki kusu ne: Moshiri newa koro aeshikbe obitta ku korobe ne ruwe ne gusu ne na.

Ku=ipe-rusuy ciki, e nure as somo ki kusu ne: Mosir newa kor aesikpe opitta ku=kor pe ne ruwe ne kusu ne na.


Pinne beko kam ku ibe, Yangi kem ku iku kunip ne ruwe he an?

Pinne peko kam ku=ipe, Yangi kem ku=iku kunip ne ruwe he an?


Iyaiiraige, ambe Kamui otta yange, Iyotta Rikunbe orun itaknu ki yan;

I=yayirayke, anpe Kamuy or ta yanke, Iyotta Rikunbe orun itak nu ki yan;


Yairamhekomo ita En orun kohawe ashte yan, Orowa, Kuani e kashiobiuki kusu ne, aige, eani En ramye kusu ne na.

yayramhekomo hi ta En=orun kohawe aste yan, Orowa, Kuani e kasiopiwki kusu ne, ayke, eani En=ramye kusu ne na.


Koroka, wen utara otta Kamui ene itak-hi:— Hemanda gusu eani anak ne ku goro uitaknup nure ya? Nep gusu eani anak ne koro paro otta ku goro tuitak koro ya?

Korka, wen utar or ta Kamuy ene itak hi:— Hemanta kusu eani anakne ku=kor uytaknup nure ya? Nep kusu eani anakne kor paro or ta ku=kor tuytak kor ya?


Koroka, eani anak ne apakashnu ambe etunne wa; Ku goro itak e oshmake orun emaka nisa?

Korka, eani anakne a=pakasnu anpe etunne wa; Ku=kor itak e osmake orun emaka nisa?


Ikka guru e nukara ita, tura no e ramuoshma ilisa, Hoiyo utara tura no an guru e ne ruwe ne naa

Ikka kur e nukar hi ta, turano e ramuosma ilisa, Hoiyo utar turano an kur e ne ruwe ne naa


Wenbe gusu e paroho apita, E koro parumbe kokandama ki ruwe ne,

Wenpe kusu e paroho a=pita, E=kor parunpe kokantama ki ruwe ne,


E a wa koro iriwak gusu shungep ye, Koro haho koro poho uoputuye ruwe ne.

E a wa kor irwak kusu sunkep ye, Kor haho kor poho uoputuye ruwe ne.


Tap okaibe e ki nisa, awa, mo no ku an, Aige, kuani anak me son no newa eani korachi ne sekoro e yainu nisa; Kuani anak ne e epakashnu ash, nei okaibe e shik samata ku ande kusu ne na.

Tap okaype e ki nisa, awa, mo no ku=an, Ayke, kuani anak me sonno newa eani koraci ne sekor e yaynu nisa; Kuani anakne e epakasnu as, ne okaype e sik sama ta ku=ante kusu ne na.


Tane Kamui oira utara; tambe esanniyo yan, Ikineipeka kashiobas kuni iguru isam ita ika e uibeoshke kusu me na:

Tane Kamuy oyra utar; tanpe esanniyo yan, Ikineypeka kasiopas kuni i=kur isam hi ta ika e uypeoske kusu me na:


Iyaiiraige yangep yange gurʼ anak ne Eri ko-oripak ruwe ne; Orowa, kon ruhu etoko-oiki guru otta Kamui kashiobiuki-hi ku nukare kusu ne na.

I=yayirayke yankep yanke kur' anakne Eri ko-oripak ruwe ne; Orowa, kor ruhu etoko-oyki kur or ta Kamuy kasiopiwki hi ku=nukare kusu ne na.


Shinotcha esapane guru gusu. Batsheba orun omna okaketa, orota uweingara guru ne Natan ek ita, Dabid kara iyohaichish.

Sinotca esapane kur kusu. Batseba orun omna okake ta, oro ta ueinkar kur ne Natan ek hi ta, Dabid kar iyohaycis.


AA Kamui, E koro omap-an-ramuhauge-hi an korachi, en orun pirika irenga sange wa en kore: E koro poro ramuhauge irenga an gusu ku ohaitarep ushka wa en kore:

Aa Kamuy, E=kor omap-an-ramuhawke hi an koraci, en=orun pirka irenka sanke wa en=kore: E=kor poro ramuhawke irenka an kusu ku ohaytarep uska wa en=kore:


Ku goro wen-buri gusu ara en furaye wa en kore, Ku goro katpak gusu en ashkannere wa en kore.

Ku=kor wen-puri kusu ar en=huraye wa en=kore, Ku=kor katpak kusu en askannere wa en=kore.


Kuani ku ohaitarep ku eraman: Ku katpak anak ne ku shik-samata okai ruwe ne.

Kuani ku ohaytarep ku=eraman: Ku katpak anakne ku=sik-sama ta okay ruwe ne.


Aokai epeka no, ouse Aokai epeka no katpak ku ki nisa, Orowa, E shik-samata wenbe ku ki nisa: Aokai anak ne itak ye ita oupeka no aesanniyo kuni gusu, Aokai koipishi ita turu-sak no an kuni gusu an ruwe ne gusu ne na.

Aokay epeka no, owse Aokay epeka no katpak ku=ki nisa, Orowa, E sik-sama ta wenpe ku=ki nisa: Aokay anakne itak ye hi ta owpekano a=esanniyo kuni kusu, Aokay koypisi hi ta tur-sak no an kuni kusu an ruwe ne kusu ne na.


Wen-buri an wa a en shikore na, Wen-buri an wa ku goro habo shinnai kat iyeunu nisa ruwe ne.

Wen-puri an wa a en=sikore na, Wen-puri an wa ku=kor hapo sinnay kat iyewnu nisa ruwe ne.


Aokai anak ne keutum ta okai son no ambe nukan rusui ruwe ne, Orowa, nuina wa an ushiketa en wayashnure kusu ne.

Aokay anakne kewtum ta okay sonno anpe nukar rusuy ruwe ne, Orowa, nuyna wa an uske ta en wayasnure kusu ne.


Hissop ani en ashkannere wa en kore, yakun, ku turu-sak kusu ne. En furaye wa en kore, yakun, upas kasu no ku retara kusu ne na.

hissop ani en askannere wa en=kore, yakun, ku=tur-sak kusu ne. En=huraye wa en=kore, yakun, upas kasuno ku=retar kusu ne na.


Aokai kaye ponehe anak ne anupetnere kuni gusu, Nupetne ambe newa yaikopuntek ambe en nure wa en kore.

Aokay kaye ponehe anakne anupetnere kuni kusu, Nupetne anpe newa yaykopuntek anpe en=nure wa en=kore.


Ku katpak otta E nanuhu seshke, Ku wen-buri obitta isamka wa en kore.

Ku katpak or ta E nanuhu seske, Ku=wen-puri opitta isamka wa en=kore.


Aa Kamui, en gusu turu-sak sambe kara wa en kore, Orowa, en onnaigeta utumashi shomoki keutum ashin no kara wa en kore.

Aa Kamuy, en kusu tur-sak sanpe kar wa en=kore, Orowa, en=onnayke ta utumasi somo ki kewtum asinno kar wa en=kore.


E shik-sam wano iteki en emaka wa en kore; Shui, en orowa no iteki E koro Ashkanne ramat uk wa en kore,

E sik-sam wano iteki en=emaka wa en=kore; Suy, en=oro wano iteki E=kor Askanne ramat uk wa en=kore,


E koro kashiobiuki-hi gusu an nupetne ambe kannashui en kore: Orowa, irenga an ramat ani en nitata wa en kore.

E=kor kasiopiwki hi kusu an nupetne anpe kannasuy en=kore: Orowa, irenka an ramat ani en=nitata wa en=kore.


Yakun, ohaita ki utara otta E ruhu ku epakashnu; Orowa akokatpak utara E orun ahoshippare kusu ne na.

Yakun, ohay ta ki utar or ta E ruhu ku=epakasnu; Orowa a=kokatpak utar E orun a=hosippare kusu ne na.


Aa Kamui, en kashiobiuki Kamui, keukbe orowa no e en ohaitare wa en kore; Yakun, ku parumbe anak ne E koro oupeka ambe gusu rui no shinotcha ki kusu ne na.

Aa Kamuy, en=kasiopiwki Kamuy, keukpe oro wano e en ohaytare wa en=kore; Yakun, ku=parunpe anakne E=kor owpeka anpe kusu ruyno sinotcaki kusu ne na.


Aa Utarapa, ku papush maka wa en kore; Yakun, ku paro anak E ramye ash kusu ne.

Aa Utarpa, ku=papus maka wa en=kore; Yakun, ku=paro anak E ramye as kusu ne.


Aokai anak ne ayangep gusu shomo enupetne, enupetne chiki akore kusu ne; Uhuyeka ayangep Aokai anak ne shomo enupetne ruwe ne gusu ne na.

Aokay anakne ayankep kusu somo enupetne, enupetne ciki a=kore kusu ne; Uhuyeka ayankep Aokay anakne somo enupetne ruwe ne kusu ne na.


Kamui ayange kunip anak ne oknatara keutum ne: Oknatara newa yaikokatpak an keutum, Aa Kamui, Aokai shomo etunne kusu ne na.

Kamuy a=yanke kunip anakne oknatara kewtum ne: Oknatara newa yaykokatpak an kewtum, Aa Kamuy, Aokay somo etunne kusu ne na.


Aokai rengaine Zion orota pirikap ki wa en kore; Yerusarem koro chashi roshkire wa en kore.

Aokay renkayne Zion oro ta pirka p ki wa en=kore; Yerusarem kor casi roskire wa en=kore.


Yakun, Aokai anak ne oupeka-hi ari an ayangep, ramne an uhuyeka ayangep, enupetne kusu ne: Orowa, E yange-set kata beko yange kusu ne na.

Yakun, Aokay anakne owpeka hi ari an ayankep, ramne an uhuyeka ayankep, enupetne kusu ne: Orowa, E yanke-set kata peko yanke kusu ne na.


Shinotcha esapane guru gusu. Dabid kara Maskir: Edom un Doeg Sauros nure wa, Dabid ahab ne Ahimerek kot chisei ta an sekoro ye ita.

Sinotca esapane kur kusu. Dabid kar Maskir: Edom un Doeg Sawros nure wa, Dabid a=hap ne Ahimerek kot cise ta an sekor ye hi ta.


AA kiroro-ashnu guru, nep gusu eani wenbe gusu yaiomonnure ya? Kamui rampoken ramma an ruwe ne.

Aa kiroro-asnu kur, nep kusu eani wenpe kusu yayomonnure ya? Kamuy ranpoken ramma an ruwe ne.


E koro parumbe anak ne shi no wenbe oshke ruwe ne; Een makiri korachi ne, kokandama wa iki ruwe ne.

E=kor parunpe anakne sino wenpe oske ruwe ne; Een makiri koraci ne, kokantama wa iki ruwe ne.


Pirikap kasu no eani wenbe omap ruwe ne, Sonep ye kasu no shunge e konoburu ruwe ne. [Sera.]

Pirka p kasuno eani wenpe omap ruwe ne, Sonep ye kasuno sunke e konopuru ruwe ne. [Sera.]


Aa shunge parumbe, Eani anak ne isamka kuni itak omap ruwe ne.

Aa sunke parunpe, Eani anakne isamka kuni itak omap ruwe ne.


Nei no korachi Kamui anak ne ramma pakno e isamka kusu ne, Shinuma e kishima wa e koro kash wano e etaye, Shiknu pito koro moshiri wano e risei kusu ne na. [Sera.]

Néno koraci Kamuy anakne ramma pakno e isamka kusu ne, Sinuma e kisma wa e=kor kas wano e etaye, Siknu pito kor mosir wano e rise kusu ne na. [Sera.]


Orowa, oupeka utara nei ambe nukara wa ishitoma, Shinuma gusu mina wa ene itak kusu ne:—

Orowa, owpeka utar ne anpe nukar wa isitoma, Sinuma kusu mina wa ene itak kusu ne:—


Ingara, tambe anak Kamui ani yaikota koro chashi ne shomo kara gunʼ ne, Koroka, shinuma anak ne koro ikoro poro wa gusu otta eyaikopashte, Shinuma anak wen yainu-hi gusu okirashnu ruwe ne, sekoro itak.

Inkar, tanpe anak Kamuy ani yaykota kor casi ne somo kar kun' ne, Korka, sinuma anakne kor i=kor poro wa kusu or ta e=yaykopaste, Sinuma anak wen yaynu hi kusu okirasnu ruwe ne, sekor itak.


Koroka, Kuani gusu — Kamui kora kenru ta an fukinani kanran chikuni ku koheraye ruwe ne: Ramma pakno Kamui rampoken ku eyaikopashte ruwe ne.

Korka, Kuani kusu — Kamuy kor kenru ta an hukinani kan ran cikuni ku=koheraye ruwe ne: Ramma pakno Kamuy ranpoken ku=e=yaykopaste ruwe ne.


Aokai anak ne tap iki gusu, ramma pakno E iramye ash kusu ne: E koro omap an utara shik-samata, E reihei gusu ku chipachipa kusu ne; nei ambe pirika ruwe ne gusu ne na.

Aokay anakne tap iki kusu, ramma pakno E iramye as kusu ne: E=kor omap an utar sik-sama ta, E rehe kusu ku=cipacipa kusu ne; ne anpe pirka ruwe ne kusu ne na.


Shinotcha esapane guru gusu. Mahatat otta; Dabid kara Maskir.

Sinotca esapane kur kusu. Mahatat or ta; Dabid kar Maskir.


KAMUI isam, sekoro haita guru anak ne koro keutum ta ye nisa ruwe ne. Nei utara wen-buri ki wa turu-ush newa aetunnep ne; Pirikap ki guru isam ruwe ne.

Kamuy isam, sekor hayta kur anakne kor kewtum ta ye nisa ruwe ne. Ne utar wen-puri ki wa tur-us newa aetunnep ne; Pirka p ki kur isam ruwe ne.


Kamui hunara guru an a? Wayashnup ki guru an a? Nukara kuni gusu Kamui kando orowa utara poho orun herashi inganʼ nisa.

Kamuy hunara kur an a? Wayashnup ki kur an a? Nukar kuni kusu Kamuy kanto orowa utar poho orun herasi inkan' nisa.


Nei utara obitta pishno hoshippa; shine ikinne turuushbe ne; Pirikap ki guru anak ne isam, shinen ka isam ruwe ne.

Ne utar opitta pisno hosippa; sine ikinne turuuspe ne; Pirka p ki kur anakne isam, sinen ka isam ruwe ne.


Irarape iki utara nep ne yakka erampeutek ruwe he an? Nei utara aep e korachi ku utara ibe, Orowa, Kamui nishuk shomoki ruwe ne.

Irara p iki utar nep ne yakka eranpewtek ruwe he an? Ne utar aep e koraci ku utar ipe, Orowa, Kamuy nisuk somo ki ruwe ne.


Ashitomap isam ushiketa nei utara ishitoma nisa: Kamui anak ne e nikkotama epokba guru koro pone charichari nisa ruwe ne gusu ne na; Kamui nei utara emakba gusu, aokai anak ne nei utara yainikoroshmare nisa ruwe ne.

Asitomap isam uske ta ne utar isitoma nisa: Kamuy anakne e nikkotama epokpa kur kor pone caricari nisa ruwe ne kusu ne na; Kamuy ne utar emakpa kusu, aokay anakne ne utar yaynikorosmare nisa ruwe ne.


Aa Zion orowa no Israeru kashiobiukip hopuni humi! Kamui anak ne koro utara teke-apashte an i wano hoshippare chiki, Nei ita anak ne Yakob nupetne, Israeru yaikopuntek kusu ne na.

Aa Zion oro wano Israeru kasiopiwkip hopuni humi! Kamuy anakne kor utar teke-a=paste an i wano hosippare ciki, Ne hi ta anakne Yakob nupetne, Israeru yaykopuntek kusu ne na.


Shinotcha esapane guru gusu; ka oma arektep. Zipit un utara Sauros orota araki wa —“Dabid anak ne un otta yainuina shiri ki”— sekoro ye ita, Dabid kara Maskir.

Sinotca esapane kur kusu; ka oma arektep. Zipit un utar Sawros oro ta arki wa —“Dabid anakne un or ta yaynuyna siriki”— sekor ye hi ta, Dabid kar Maskir.


AA Kamui, E reihei gusu, en kashiobiuki wa en kore, Kiroro yupu wa en koipishi wa en kore.

Aa Kamuy, E rehe kusu, en=kasiopiwki wa en=kore, Kiroro yupu wa en koypisi wa en=kore.


Aa Kamui, ku ki inonno-itak nu wa en kore; Ku paro sange itak nu wa en kore.

Aa Kamuy, ku=ki inonno-itak nu wa en=kore; Ku=paro sanke itak nu wa en=kore.


Oya utara hopumba wa en epokba, Niwen utara ku kon ramat hunara ruwe ne gusu ne na; [Sera.]

Oya utar hopunpa wa en epokpa, Niwen utar ku=kor ramat hunara ruwe ne kusu ne na; [Sera.]


Nei utara anak ne koro kotchaketa shomo Kamui ashte nisa ruwe ne na.

Ne utar anakne kor kotcake ta somo Kamuy aste nisa ruwe ne na.


Ingarʼ an, Kamui anak ne en ikashiu ruwe ne: Utarapa anak ne ku ramat nitatpa Kamui ne ruwe ne.

inkar' an, Kamuy anakne en ikasiw ruwe ne: Utarpa anakne ku=ramat nitatpa Kamuy ne ruwe ne.


Shinuma anak ne iorun shiktokoko utara koro wenbe gusu en ikemnu kusu ne; E koro sonep ani nei utara isamka wa en kore.

Sinuma anakne iorun siktokoko utar kor wenpe kusu en=ikemnu kusu ne; E=kor sonep ani ne utar isamka wa en=kore.


Rengaine ku sange ayangep E orun ku yange kusu ne: Aa Ehoba, E reihei gusu yaiiraige ku ki na, nei ambe pirika ruwe ne gusu ne na.

Renkayne ku=sanke ayankep E orun ku=yanke kusu ne: Aa Ehoba, E rehe kusu yayirayke ku=ki na, ne anpe pirka ruwe ne kusu ne na.


Obitta no okai yairamhekomo gusu Shinuma en kashiobiuki nisa, Orowa, en epokba utara gusu ahetuku ku kon rusuibe ku shikihi nukan nisa ruwe ne gusu ne na.

Opittano okay yayramhekomo kusu Sinuma en=kasiopiwki nisa, Orowa, en epokpa utar kusu a=hetuku ku=kor rusuy pe ku=sikihi nukar nisa ruwe ne kusu ne na.


Shinotcha esapane guru gusu; ka oma arektep. Dabid kara Maskir.

Sinotca esapane kur kusu; ka oma arektep. Dabid kar Maskir.


AA Kamui, ku ki inonno-itak nu wa en kore; Iteki ku koramkorobe otta yainuina wa en kore.

Aa Kamuy, ku=ki inonno-itak nu wa en=kore; Iteki ku koramkorope or ta yaynuyna wa en=kore.


En orun ikokanu bine ese wa en kore. Ku iunin wa gusu shini eaikap, orowa, ku nuwap;

En=orun ikokanu pine ese wa en=kore. Ku iwnin wa kusu sini eaykap, orowa, ku=nuwap;


En epokba guru koro hawe gusu, Wen utara en ramushitnere gusu ne na; Nei utara en kashiketa irarape omare, Irushka wa en keshke ruwe ne gusu ne na.

En epokpa kur kor hawe kusu, Wen utar en=ramusitnere kusu ne na; Ne utar en=kasike ta irara p omare, Iruska wa en=keske ruwe ne kusu ne na.


En onnaigeta ku keutum anak ne iunin, Rai-i gusu ku ishitoma ruwe ne.

En=onnayke ta ku=kewtum anakne iwnin, Ray hi kusu ku=isitoma ruwe ne.


Ku kimatek wa ku tusushke, Ishitoma ambe en kamure ruwe ne.

Ku=kimatek wa ku=tususke, Isitoma anpe en=kamure ruwe ne.


Orowa, kusuwep nei no tekkup ku gorohumi, sekoro ku ye nisa! Yakun, ku hopuni wa arapa hine, ku shini kusu ne na.

Orowa, kusuwep néno tekkup ku korohumi, sekor ku=ye nisa! Yakun, ku=hopuni wa arpa hine, ku=sini kusu ne na.


Tuima no an ushike orun ku arapa wa, Nup otta ku reushi kusu ne na. [Sera.]

Tuymano an usike orun ku=arpa wa, Nup or ta ku=rewsi kusu ne na. [Sera.]


Yupke rera newa itasayupkep gusu, Tunashino ayaishishire ushi orun ku arapa.

Yupke rera newa itasayupkep kusu, Tunasno ayaysisire usi orun ku=arpa.


Aa Utarapa, nei utara isamka wa koro parumbe pereba wa en kore: Nei machiya otta niwen iki ambe newa sakayo ku nukan nisa ruwe ne gusu ne na,

Aa Utarpa, ne utar isamka wa kor parunpe perpa wa en=kore: Ne maciya or ta niwen iki anpe newa sakayo ku=nukar nisa ruwe ne kusu ne na,


Tokap-to ta hene kunne-to ta tane nei utara anak ne machiya tumama kata paye: Wen-buri newa irarape anak nei oshiketa okai ruwe ne.

Tokap-to ta hene kunne-to ta tane ne utar anakne maciya tumama kata paye: Wen-puri newa irara p anakne oske ta okay ruwe ne.


Wen-buri anak ne nei oshiketa an: Chinishteramukorep newa shungep anak ne koro machiya un ru wano shomo paye.

Wen-puri anakne ne oske ta an: Chinishteramukore p newa sunkep anakne kor maciya un ru wano somo paye.


En kosakayokara guru anak ne en epokba guru shomo ne; Nei no ne yakun yaishiporore eashkai: Shui, en epeka no yaiporore gurʼ anak ne en etunne guru shomo ne; Nei no ne yakun, shinuma otta ku yainuina kusu ne na.

En=kosakayokar kur anakne en epokpa kur somo ne; Néno ne yakun yaysiporore easkay: Suy, en=epeka no yayporore kur' anakne en=etunne kur somo ne; Néno ne yakun, sinuma or ta ku=yaynuyna kusu ne na.


Koroka, eani ne, en eirepak ainu ne, En tura no an guru, ku ikateomare nimaraha ne ruwe ne.

Korka, eani ne, en eyrepak aynu ne, En turano an kur, ku=i=kateomare nimaraha ne ruwe ne.


Ukoiram no chi utara ramuhauge ukoramkoro shiriki okai, Awa, inne utatʼ tura no Kamui kora kenru orun apkash nisa ruwe ne.

Ukoyram no ci utar ramuhawke ukoramkor siriki okay, Awa, inne utat' turano Kamuy kor kenru orun apkas nisa ruwe ne.


Ekushkonna rai ambe anak ne nei utara otta hetukure, Shiknu rapoketa Sheo orun arangere yan: Inambe gusu ne yakun, wenbe anak ne nei oshiroma-i ta an, nei onnaigeta an ruwe ne gusu ne na.

Ekuskonna ray anpe anakne ne utar or ta hetukure, Siknu rapoketa Seo orun arankere yan: Inanpe kusu ne yakun, wenpe anakne ne osiroma hi ta an, ne onnayke ta an ruwe ne kusu ne na.


Koroka, kuani anak Kamui otta ku konishuk kusu ne: Aige, Ehoba anak ne en kashiobiuki kusu ne na:

Korka, kuani anak Kamuy or ta ku konisuk kusu ne: Ayke, Ehoba anakne en=kasiopiwki kusu ne na:


Onuman hene, kunneiwano hene, tokap noshiketa hene, ku oroman wa nuwap ku ki kusu ne: Orowa, shinuma ku hawe nu kusu ne na.

Onuman hene, kunneywano hene, tokap noske ta hene, ku oroman wa nuwap ku=ki kusu ne: Orowa, sinuma ku hawe nu kusu ne na.


Tumi ku goro ita anak ne, Shinuma itomo sange wa ku ramat kikiraye nisa ruwe ne; Inne utara en kopiuki nisa ruwe ne gusu ne na.

Tumi ku=kor hi ta anakne, Sinuma i=tom sanke wa ku=ramat kikiraye nisa ruwe ne; Inne utar en kopiwki nisa ruwe ne kusu ne na.


Kamui anak ne nu wa anrapokikara ki kusu ne, Shinuma fushko wano an ap ne, [Sera.] Nei utara chiitasare shomoki, Kamui ko-oripak shomoki ruwe ne.

Kamuy anakne nu wa anrapokikara ki kusu ne, Sinuma husko wano an ap ne, [Sera.] Ne utar ciitasare somo ki, Kamuy ko-oripak somo ki ruwe ne.


Nei guru anak ne itomo koro guru kopiuki gusu teke turi nisa; Aki uitaknup koatcha nisa ruwe ne na.

Ne kur anakne i=tom kor kur kopiwki kusu teke turi nisa; Aki uytaknup koatca nisa ruwe ne na.


Koro paroho anak ne kiripu korachi teshnatara ruwe ne, Koroka, keutum ta tumi an: Koro itak anak ne shum kasu no hapuru ruwe ne, Yakka, aetaye an rangetam nepkoro ne ruwe ne na.

Kor paroho anakne kirpu koraci tesnatara ruwe ne, Korka, kewtum ta tumi an: Kor itak anakne sum kasuno hapur ruwe ne, Yakka, a=etaye an ranke tam nepkor ne ruwe ne na.


Ehoba kata e koro ashikerep omare, yakun, Shinuma echi koshiratki kusu ne: Oupeka utara ramma pakno shomo amoimoyegere kuni ne Shinuma ki kusu ne na.

Ehoba kata e=kor asikerep omare, yakun, Sinuma eci=kosiratki kusu ne: Owpeka utar ramma pakno somo amoymoyekere kuni ne Sinuma ki kusu ne na.


Koroka Aokai, Aa Kamui, nei utara aisamka kuni ne nei shui oro range kusu ne: Kemnure rusui newa shungep ki utara anak ne shiknu kuni toho nimara pakno shomo okai kusu ne; Koroka, kuani anak ne Aokai orun yaikopashte kusu ne na.

Korka Aokay, Aa Kamuy, ne utar a=ysamka kuni ne ne suy oro ranke kusu ne: Kemnure rusuy newa sunkep ki utar anakne siknu kuni toho nimara pakno somo okay kusu ne; Korka, kuani anakne Aokay orun yaykopaste kusu ne na.


Shinotcha esapane guru gusu. Jonat erem rehokim otta. Gat kotan ta Piristia un utara kishima ita Dabid karape: Miktam.

Sinotca esapane kur kusu. Jonat erem rehokim or ta. Kat kotan ta Piristia un utar kisma hi ta Dabid kar pe: Miktam.


AA Kamui, ainu anak ne en ruki rusui gusu, pirika irenga sange wa en kore: Ramme-to shinuma koiki wa en ramushitnere ruwe ne.

Aa Kamuy, aynu anakne en=ruki rusuy kusu, pirka irenka sanke wa en=kore: Ramme-to sinuma koyki wa en=ramusitnere ruwe ne.


Iorun shiktokoko utara ramne-to en ruki rusui ruwe ne; Pakesara wa en koiki utara inne ruwe ne gusu ne na.

Iorun siktokoko utar ramne-to en=ruki rusuy ruwe ne; Pakesara wa en=koyki utar inne ruwe ne kusu ne na.


Ku ishitoma ita Aokai gusu ku eyaikopashte ash kusu ne na.

Ku=isitoma hi ta Aokay kusu ku=e=yaykopaste as kusu ne na.


Kamui otta Shinuma koro itak ku reika kusu ne: Kamui ku eyaikopashte nisa; ku ishitoma shomoki kusu ne: En orun ham anak ne hemanda ki eashkai ya?

Kamuy or ta Sinuma kor itak ku=rek kusu ne: Kamuy ku=e=yaykopaste nisa; ku=isitoma somo ki kusu ne: En=orun ham anakne hemanta ki easkay ya?


Ramne to nei utara anak ne ku ye itak eukopa ruwe ne: Nei utara koro obitta no okai yainu-hi anak ne en wende gusu an ap ne.

Ramne to ne utar anakne ku=ye itak ewkopa ruwe ne: Ne utar kor opittano okay yaynu hi anakne en=wente kusu an ap ne.


Uwekarapa wa yainuina, Ku oman-i orun ingara, En raige kuni chipachipa nisa ruwe ne na.

Uekarpa wa yaynuyna, Ku=oman hi orun inkar, En=rayke kuni cipacipa nisa ruwe ne na.


Nei utara irarape ki wa gusu shomo apanakte ruwe? Aa Kamui, kinrakara hine uirup utara rapte wa en kore.

Ne utar irara p ki wa kusu somo a=panakte ruwe? Aa Kamuy, kinrakar hine uyrup utar rapte wa en=kore.


Aokai anak ne ku keshirikari ambe nukara:. E kotʼtokkuri otta ku nupe omare wa en kore; Nei ambe anak ne E koro kambi kata anuye wa an shomoki ruwe be an?

Aokay anakne ku kesirikari anpe nukar:. E kot tokkuri or ta ku=nupe omare wa en=kore; Ne anpe anakne E=kor kampi kata a=nuye wa an somo ki ruwe pe an?


Orowa, ku nishuk toho ta en epokba utara anak ne ahoshippare kusu ne: Tap ambe ku eraman, Kamui tura no an ruwe ne gusu ne na.

Orowa, ku=nisuk toho ta en epokpa utar anakne a=hosippare kusu ne: Tapanpe ku=eraman, Kamuy turano an ruwe ne kusu ne na.


Kamui otta Shinuma koro itak ku reika kusu ne; Ehoba otta Shinuma koro itak ku reika kusu ne na.

Kamuy or ta Sinuma kor itak ku=rek kusu ne; Ehoba or ta Sinuma kor itak ku=rek kusu ne na.


Kamui ku eyaikopashte nisa, ku ishitoma shomoki kusu ne; En orun ainu anak ne hemanda ki eashkai ya?

Kamuy ku=e=yaykopaste nisa, ku=isitoma somo ki kusu ne; En=orun aynu anakne hemanta ki easkay ya?


Aa Kamui, E koro uitaknup anak ne en kashiketa okai; Yaiiraige an ayange kunip E orun ku yange ash kusu ne na.

Aa Kamuy, E=kor uytaknup anakne en=kasike ta okay; Yayirayke an a=yanke kunip E orun ku=yanke as kusu ne na.


Inambe gusu ne yakun, Aokai anak ne rai-i orowa no ku ramat ohaitare: Shiknu oma pekere otta, Kamui kotchaketa ku apkash kuni ne Ku chikiri shomo hachiri kuni gusu seenne aki ya?

Inanpe kusu ne yakun, Aokay anakne ray hi oro wano ku=ramat ohaytare: Siknu oma peker or ta, Kamuy kotcake ta ku=apkas kuni ne Ku=cikiri somo hacir kuni kusu seenne aki ya?


Shinotcha esapane guru gusu; Ar-tashhet otta. Sauros orowa no nei poru orun hira ita, Dabid karape.

Sinotca esapane kur kusu; Ar-tashet or ta. Sawros oro wano ne poru orun hira hi ta, Dabid kar pe.


AA Kamui, en erampokiwen wa en kore, en erampokiwen wa en kore; Ku ramat anak ne E orun yainuina ruwe ne gusu ne na: Ruwe un, tan wenbe isam pakno, E koro tekkup sempiriketa ku yainuina kusu ne na.

Aa Kamuy, en=eranpokiwen wa en=kore, en=eranpokiwen wa en=kore; Ku=ramat anakne E orun yaynuyna ruwe ne kusu ne na: Ruwe un, tan wenpe isam pakno, E=kor tekkup senpirke ta ku=yaynuyna kusu ne na.


Iyotta rikun Kamui otta hawe ku ashte kusu ne; En gusu okaibe iki Kamui otta en hawe ashte kusu ne na.

Iyotta rikun Kamuy or ta hawe ku=aste kusu ne; En kusu okaype iki Kamuy or ta en hawe aste kusu ne na.


En kosakayokara guru en ruki rusui ita anak ne Shinuma kando wano teshkara wa en kashiobiuki kusu ne; [Sera.] Kamui anak ne koro omap-an-ramuhauge-i newa sonep sange kusu ne na.

En=kosakayokar kur en=ruki rusuy hi ta anakne Sinuma kanto wano teskar wa en=kasiopiwki kusu ne; [Sera.] Kamuy anakne kor omap-an-ramuhawke hi newa sonep sanke kusu ne na.


Ku ramat anak ne shishi tumugeta an; Uhuye wa okai utara tumugeta ku hotke, Nei utara anak ne Ainu poho ne, aige, koro nimaki op newa ai ne, Koro parumbe een emush ne ruwe ne.

Ku=ramat anakne sisi tumke ta an; Uhuy wa okay utar tumke ta ku=hotke, Ne utar anakne Aynu poho ne, ayke, kor nimaki op newa ay ne, Kor parunpe een emus ne ruwe ne.


Aa Kamui nishoro kashita yairikande yan; Moshirʼebitta kashita E koro nupeki ashte wa en kore.

Aa Kamuy nisor kasi ta yayrikante yan; Mosir epitta kasi ta E=kor nupeki aste wa en=kore.


Nei utara anak ne ku chikiri gusu ya etoko-oiki nisa; Ku ramat anak ne ahotkure: Nei utara en kotchaketa shui ohori; Awa, yaikata nei oshiketa hachiri nisa ruwe ne na. [Sera.]

Ne utar anakne ku=cikiri kusu ya etoko-oyki nisa; Ku=ramat anakne a=hotkure: Ne utar en=kotcake ta suy ohor; Awa, yaykata ne oske ta hacir nisa ruwe ne na. [Sera.]


Aa Kamui, ku keutum atte wa an, ku keutum atte wa an: Shinotcha ku ki kusu ne, ruwe newa, ramye shinotcha ku ki kusu ne na.

Aa Kamuy, ku=kewtum atte wa an, ku=kewtum atte wa an: Sinotca ku=ki kusu ne, ruwe newa, ramye sinotca ku=ki kusu ne na.


Ku nupeki, mosh yan; iyohaichish rektep newa koto, mosh yan: Kuani yaikata ara tunashino ku mosh kusu ne na.

Ku=nupeki, mos yan; iyohaycis rektep newa koto, mos yan: Kuani yaykata ar tunasno ku=mos kusu ne na.


Aa Utarapa, utara tumugeta E ko-yaiiraige ash na: Moshiri uirup tumugeta ramye shinotcha E orun ku ki kusu ne na.

Aa Utarpa, utar tumke ta E ko-yayirayke as na: Mosir uyrup tumke ta ramye sinotca E orun ku=ki kusu ne na.


E koro rampoken kando pakno porope ne. E koro sonep nishoro pakno an ambe ne.

E=kor ranpoken kanto pakno poro p ne. E=kor sonep nisor pakno an anpe ne.


Aa Kamui, nishoro kashita yairikande yan; Moshirʼebitta kashita E koro nupeki ashte yan.

Aa Kamuy, nisor kasi ta yayrikante yan; Mosir epitta kasi ta E=kor nupeki aste yan.


Shinotcha esapane guru gusu: Ar-tashhet otta. Dabid karape: Miktam.

Sinotca esapane kur kusu: Ar-tashet or ta. Dabid kar pe: Miktam.


SON no newa echi utara anak ne mo no an wa oupekap ye ya? Utara koro poho utara oupeka no echi koipishi ya?

Sonno newa eci utar anakne mo no an wa owpekap ye ya? Utar kor poho utar owpekano eci koypisi ya?


Ruwe un, keutum ta wen-buri echi ki; Echi koro teke ta okai niwenbe moshiri otta pakari wa kore ruwe ne.

Ruwe un, kewtum ta wen-puri eci=ki; Eci=kor teke ta okay niwen pe mosir or ta pakari wa kore ruwe ne.


Wen utara anak ne honi wano sap orowa no ehaita, Shiko chiki nani ru turainu wa shungep ye ruwe ne.

Wen utar anakne honi wano sap oro wano ehayta, Siko ciki nani ru turaynu wa sunkep ye ruwe ne.


Koro surugu anak okokko surugu nepkoro ne: Koro kisara seshke ru-o ashpa guru ukorachi ne;

Kor surku anak okokko surku nepkor ne: Kor kisara seske ru-o aspa kur ukoraci ne;


Nei ambe anak ne rotchare guru koro hawe shomo nu, Nekon a wayashnu no ki yakka shomo nu ruwe ne.

Ne anpe anakne rotcare kur kor hawe somo nu, Nekona wayasnu no ki yakka somo nu ruwe ne.


Aa Kamui, nei utara koro paroho ta okai nimakihi kaye wa en kore: Aa Ehoba, nei upen shishi koro poro nimaki kaye wa en kore.

Aa Kamuy, ne utar kor paroho ta okay nimakihi kaye wa en=kore: Aa Ehoba, ne upen sisi kor poro nimaki kaye wa en=kore.


Tunashino pash wakka nei no nei utara ninka wa en kore: Koro ya eoshikpekare ita aotuye korachi ne kara wa en kore.

Tunasno pas wakka néno ne utar ninka wa en=kore: Kor ya eosikpekare hi ta a=otuye koraci ne kar wa en=kore.


Nin wa isam shimaimai nei no kara yan: Tokap nukara shomoki shiwentep chup-etunash hekaturep nei no kara wa en kore.

Nin wa isam simaymay néno kar yan: Tokap nukar somo ki siwentep cup-e=tunas hekaturep néno kar wa en=kore.


Echi koro shu ai-ush-ni abe ani aseisekka etokota, Nei fu ambe newa uhuye wa an ambe newa ukotura rerashiu ani aisamka kusu ne na.

Eci=kor su ay-us-ni ape ani a=sesekka etoko ta, Ne hu anpe newa uhuy wa an anpe newa ukotura rerasiw ani a=ysamka kusu ne na.


Nei ikemnu ambe oupeka guru nukara chiki nupetne kusu ne: Wen utara koro kemihi ani koro chikiri furaye kusu ne.

Ne ikemnu anpe owpeka kur nukar ciki nupetne kusu ne: Wen utar kor kemihi ani kor cikiri huraye kusu ne.


Yakun, utara ene itak kusu ne, “Son no newa, oupeka utara gusu iwayehe an: Son no newa, moshiri koipishi Kamui an ruwe ne”, ari itak kusu ne na.

Yakun, utar ene itak kusu ne, “Sonno newa, owpeka utar kusu iwayehe an: Sonno newa, mosir koypisi Kamuy an ruwe ne”, ari itak kusu ne na.


Shinotcha esapane guru gusu; Arteshhet otta. Sauros teshkara wa shinuma raige kuni ne koro chisei ukaeyoko ita Dabid karape: Miktam.

Sinotca esapane kur kusu; Arteshet or ta. Sawros teskar wa sinuma rayke kuni ne kor cise ukaeyoko hi ta Dabid kar pe: Miktam.


AA ku goro Kamui, en epokba utara orowa no en ohaitare wa en kore: En kopuiki gusu hopumba utara okai gusu ri ushiketa en ande wa en kore.

Aa ku=kor Kamuy, en epokpa utar oro wano en ohaytare wa en=kore: En kopuyki kusu hopunpa utar okay kusuri uske ta en=ante wa en=kore.


Irarape iki utara orowa no en ohaitare wa en kore, Kemnure rusui utara gusu en kashiobiuki wa en kore.

Irara p iki utar oro wano en ohaytare wa en=kore, Kemnure rusuy utar kusu en=kasiopiwki wa en=kore.


Ingarʼan, nei utara anak ne ku ramat gusu yongororo ruwe ne: Okirashnu utara en gusu yaiuwekarapare ruwe ne: Aa Ehoba, tambe anak ne ku ohaitarep gusu, ku katpak gusu shomo ne ruwe ne.

Inkar=an, ne utar anakne ku=ramat kusu yonkororo ruwe ne: Okirasnu utar en kusu yayuwekarapare ruwe ne: Aa Ehoba, tanpe anakne ku ohaytarep kusu, ku katpak kusu somo ne ruwe ne.


Shomo ohaita buri ku ki yakka nei utara pash wa etoko-oiki: Tambe gusu, nei utara ekanok gusu mosh wa ingara wa en kore.

Somo ohay ta puri ku=ki yakka ne utar pas wa etoko-oyki: Tanpe kusu, ne utar ekanok kusu mos wa inkar wa en=kore.


Aa inne topaba utara koro Kamui ne Ehoba, Israeru koro Kamui, Aokai yaihopunire wa moshiri uirup orun ek wa en kore: Irara ohaita-buri ki utara orun iteki irenga kore wa kore. [Sera.]

Aa inne toppa utar kor Kamuy ne Ehoba, Israeru kor Kamuy, Aokay yayhopunire wa mosir uyrup orun ek wa en=kore: Irara ohay ta-puri ki utar orun iteki irenka kore wa kore. [Sera.]


Onuman nei utara hoshippa wa seta hawe korachi hawe ashte, Machiya okari paye ruwe ne.

Onuman ne utar hosippa wa seta hawe koraci hawe aste, Maciya okari paye ruwe ne.


Ingarʼan nei utara paro ani patukuku; Koro papush otta emush okai: Nei ambe mu guru nen ta? ari yainu ruwe nei gusu me na.

Inkar=an ne utar paro ani patukuku; Kor papus or ta emus okay: Ne anpe mu kur nen ta? ari yaynu ruwe ne kusu me na.


Koroka, Aa Ehoba; Aokai anak ne nei utara emina kusu ne; Obitta: no okai uirup otta esapse kusu ne na,

Korka, Aa Ehoba; Aokay anakne ne utar emina kusu ne; Opitta: no okay uyrup or ta esapse kusu ne na,


Aa ku goro kiroro, Aokai gusu ku chipachipa kusu ne: Kamui anak ne ku ri chashi ne ruwe ne gusu ne na.

Aa ku=kor kiroro, Aokay kusu ku=cipacipa kusu ne: Kamuy anakne ku=ri casi ne ruwe ne kusu ne na.


En erampokiwen wa kore Kamui anak ne en ekanok gusu ek kusu ne, Iorun shiktokoko utara gusu ka ki rusuibe ku nukara kuni ne Kamui ramuoshma kusu ne na.

En=eranpokiwen wa kore Kamuy anakne en=ekanok kusu ek kusu ne, Iorun siktokoko utar kusu ka ki rusuy pe ku=nukar kuni ne Kamuy ramuosma kusu ne na.


Ku goro utara shomo oira kuni ne iteki ronnu wa en kore. E koro kiroro sange wa ekeshne no apkashte hine hachire wa en kore, Aa Utarapa chikoro tamkikhumbe E ne ruwe ne.

Ku=kor utar somo oyra kuni ne iteki ronnu wa en=kore. E=kor kiroro sanke wa ekesne no apkaste hine hacire wa en=kore, Aa Utarpa ci=kor tamkikhunpe E ne ruwe ne.


Koro parumbe san pishno an itak gusu koro paroho katpak ki, Nei utara pakesara gusu akishimare wa en kore, Iyoitakushi ambe newa shungep ye ruwe ne gusu ne na

Kor parunpe san pisno an itak kusu kor paroho katpak ki, Ne utar pakesara kusu akisimare wa en=kore, Iyoytakus anpe newa sunkep ye ruwe ne kusu ne na


Irushka wa nei utara isamka, tewa no isam kuni ne isamka wa en kore: Orowa, moshiripa pakno moshirigesh pakno, Kamui anak ne Yakob otta an wa; epungine ruwe ne sekoro eramande wa en kore. [Sera.]

Iruska wa ne utar isamka, tewano isam kuni ne isamka wa en=kore: Orowa, mosirpa pakno mosirkes pakno, Kamuy anakne Yakob or ta an wa; epunkine ruwe ne sekor eramante wa en=kore. [Sera.]


Orowa, onuman ne chiki hei utara hoshippa wa seta hawe korachi hawe ashte, Shui, machiya okari ta payere wa en kore.

Orowa, onuman ne ciki he utar hosippa wa seta hawe koraci hawe aste, Suy, maciya okari ta payere wa en=kore.


Aep gusu ekeshne no apkash kusu ne, An ebitta okai yakka shomo akironnu kusu ne na.

Aep kusu ekesne no apkas kusu ne, An epitta okay yakka somo a=kironnu kusu ne na.


Koroka kuani anak ne E koro kiroro gusu shinotcha ku ki kusu ne: Ruwe am, kunneiwano rui hawe ashte wa E koro rampoken gusu shinotcha ku ki kusu ne na: Aokai anak ne ku goro ri chashi ne, Ku yairamkoiki toho ta ku goro numne-ushi E ne nisa ruwe ne na.

Korka kuani anakne E=kor kiroro kusu sinotca ku=ki kusu ne: Ruwe am, kunneywano ruy hawe aste wa E=kor ranpoken kusu sinotca ku=ki kusu ne na: Aokay anakne ku=kor ri casi ne, Ku yayramkoyki toho ta ku=kor numne-usi E ne nisa ruwe ne na.


Aa ku goro kiroro, E orun ramye shinotcha ku ki kusu ne: Kamui anak ne ku goro ri chashi ne, en erampokiwen wa kore Kamui ne ruwe ne gusu ne na.

Aa ku=kor kiroro, E orun ramye sinotca ku=ki kusu ne: Kamuy anakne ku=kor ri casi ne, en=eranpokiwen wa kore Kamuy ne ruwe ne kusu ne na.


Shinotcha esapane guru gusu; Shushan otta: Epakashnu gusu, Dabid karape Miktam: Aram-maha-raim newa Aram-zoba ukotumikoro, orowa, Yoab hoshipi wa Shippo pinnai ta shine ichi man nin ne ainu ikashima ni sen nin ne ainu ronnu ita akarape.

Sinotca esapane kur kusu; Susan or ta: Epakasnu kusu, Dabid kar pe Miktam: Aram-maha-raim newa Aram-zoba ukotumikor, orowa, Yoab hosipi wa Sippo pinnay ta sine ici man nin ne aynu ikasma ni sen nin ne aynu ronnu hi ta a=karpe.


AA Kamui, Aokai anak ne un emakba nisa, un kaye nisa ruwe ne; Aokai irushka; awa, Shui un iwangere wa en kore.

Aa Kamuy, Aokay anakne un emakpa nisa, un kaye nisa ruwe ne; Aokay iruska; awa, Suy un iwankere wa en=kore.


Aokai anak ne toitoi tusushkere nisa; nei ambe yasa nisa ruwe ne: Nei makke ushike iwangere wa un kore, shuyeshuye ruwe ne gusu ne na.

Aokay anakne toytoy tususkere nisa; ne anpe yasa nisa ruwe ne: Ne makke usike iwankere wa un kore, suyesuye ruwe ne kusu ne na.


Aokai anak ne E koro utara otta hokambap nukare nisa: Tutturusere kuni tonoto un ikure nisa ruwe ne.

Aokay anakne E=kor utar or ta hokanpap nukare nisa: Tutturusere kuni tonoto un ikure nisa ruwe ne.


E ko-ishitomo utara otta Aokai anak ne inushuyep koropare nisa ruwe ne, Nei ambe anak ne E koro sonep gusu aroshki kuni gusu an ap ne. [Sera.]

E ko-isitomo utar or ta Aokay anakne inusuyep korpare nisa ruwe ne, Ne anpe anakne E=kor sonep kusu a=roski kuni kusu an ap ne. [Sera.]


E koro aomap an guru aohaitare kuni ne, E koro shimon teke ani kashiobiuki hine en orun ese wa en kore.

E=kor a=omap an kur aohaytare kuni ne, E=kor simon teke ani kasiopiwki hine en=orun ese wa en=kore.


Kamui anak ne koro turu-sak-i ta an wa itak; En ramuritetkere, Shekem kotan ku eimek kusu ne, Shui, Sukkot pinnai ku pakari kusu ne na.

Kamuy anakne kor tur-sak hi ta an wa itak; En ramuritetkere, Sekem kotan ku=eymek kusu ne, Suy, Sukkot pinnay ku=pakari kusu ne na.


Giread anak me ku konobe ne, Manasse ne yakka ku korope ne, Epraim ka ku sapaha kikikarabe ne; Yuria anak ku goro esapane mondum gusu an kanni ne ruwe ne,

kireat anak me ku konope ne, Manasse ne yakka ku=kor pe ne, Epraim ka ku=sapaha kikikarape ne; Yuria anak ku=kor esapane montum kusu an kanni ne ruwe ne,


Moab anak ne ku goro yashke patchi ne; Edom kata ku keire ku osura; Aa Piristia, kuani gusu, hawe ashte yan.

Moab anakne ku=kor yaske patci ne; Edom kata ku=ker ku=osura; Aa Piristia, kuani kusu, hawe aste yan.


Nei tumashnu machiya orun en tura guru nen ne ruwe? Edom otta en tura nisa guru inan guru ne ruwe he an?

Ne tumasnu maciya orun en tura kur nen ne ruwe? Edom or ta en tura nisa kur inan kur ne ruwe he an?


Aa Kamui, Aokai anak ne un emakba shomoki ruwe he an? Aa Kamui, shui, chikoro topaha tura shomo Aokai paye ruwe he an?

Aa Kamuy, Aokay anakne un emakpa somo ki ruwe he an? Aa Kamuy, suy, ci=kor topaha tura somo Aokay paye ruwe he an?


Un epokba guru gusu un ikashiu wa un kore: Ainu kashiobiuki ambe anak ne raka sakbe ne ruwe ne gusu ne na.

Un epokpa kur kusu un ikasiw wa un kore: Aynu kasiopiwki anpe anakne raka sak pe ne ruwe ne kusu ne na.


Kamui ankushkeraipo gusu rametok no chi ki kusu ne: Inambe gusu ne yakun, Shinuma anak ne un epokba utara otereke kusu ne gusu ne na.

Kamuy an kuskeraypo kusu rametok no ci ki kusu ne: Inanpe kusu ne yakun, Sinuma anakne un epokpa utar oterke kusu ne kusu ne na.


Shinotcha esapane guru gusu: ka oma arektep. Dabid karape.

Sinotca esapane kur kusu: ka oma arektep. Dabid kar pe.


AA Kamui ku ashte hawe du wa en kore, Ku ki inonno-itak orun ikokanu wa en kore.

Aa Kamuy ku=aste hawe tu wa en=kore, Ku=ki inonno-itak orun ikokanu wa en=kore.


Ku keutum akamure ita, moshirigesh wano E orun ku hawe ashte: En gusu mashkin no ri wa an watara orota en tura wa en kore.

Ku=kewtum a=kamure hi ta, mosirkes wano E orun ku hawe aste: En kusu maskinno ri wa an watara oro ta en tura wa en=kore.


Aokai anak ne en gusu numne-ushi ne, En epokba utara okai gusu tumashnu chashi E he ruwe ne.

Aokay anakne en kusu numne-usi ne, En epokpa utar okay kusu tumasnu casi E he ruwe ne.


Ramma pakno E koro kash otta ku oshiroma kusu ne: E koro tekkup choropoketa ku yai-nuina kusu ne na. [Sera.]

Ramma pakno E=kor kas or ta ku=osiroma kusu ne: E=kor tekkup corpoke ta ku=yay-nuyna kusu ne na. [Sera.]


Aa Kamui, ku ki uitaknu ambe E nu nisa, E kon reihei koishitoma utara eikeshkoro kunip a en kore nisa ruwe ne gusu ne na.

Aa Kamuy, ku=ki uytaknu anpe E nu nisa, E=kor rehe koysitoma utar eykeskoro kunip a en=kore nisa ruwe ne kusu ne na.


Aokai anak ne moshiri esapane guru koro inotu anohoro kuni ne kan ruwe ne: Koro paha inne ainu ikiri pakno epa kusu ne na.

Aokay anakne mosir esapane kur kor inotu anohoro kuni ne kan ruwe ne: Kor paha inne aynu ikiri pakno epa kusu ne na.


Ramma pakno shinuma anak ne Kamui kotchaketa an kusu ne: Nei guru akoshiratki kuni ne omap-an-ramuhauge ambe newa sonep etoko-oiki wa en kore.

Ramma pakno sinuma anakne Kamuy kotcake ta an kusu ne: Ne kur a=kosiratki kuni ne omap-an-ramuhawke anpe newa sonep etoko-oyki wa en=kore.


Yakun, otusashuishiri pakno E kon reihei gusu ramye shinotcha ku ki kusu ne, Nei ambe anak ne kesto ku uitaknu ambe ku ki kuni gusu ne na.

Yakun, otu sasuysir pakno E=kor rehe kusu ramye sinotca ku=ki kusu ne, Ne anpe anakne kesto ku=uytaknu anpe ku=ki kuni kusu ne na.


Shinotcha esapane guru gusu; Yedutun nei no. Dabid kara Iyohaichish.

Sinotca esapane kur kusu; Yedutun néno. Dabid kar Iyohaycis.


Kamui gusu ku ramat anak ne chipachipa shiriki, Shinuma orowa no a en kashiobiuki ambe an na.

Kamuy kusu ku=ramat anakne cipacipa siriki, Sinuma oro wano a en=kasiopiwki anpe an na.


Shinuma patek en kashiobiuki kuni watara ne: Ku goro ri chashi ne; maskin no ku moimoyege shomoki kusu ne na.

Sinuma patek en=kasiopiwki kuni watara ne: Ku=kor ri casi ne; maskinno ku moymoyeke somo ki kusu ne na.


Hembara pakno echi utara anak ne ainu kopiuki ya? Shinuma anak ne chiopentari chashi ererashuye ankura nepkoro ne, Aige, echi utara obitta shinuma ara hokushte gusu echi ki ya?

Henpara pakno eci utar anakne aynu kopiwki ya? Sinuma anakne ci=opentari casi ererasuye ankura nepkor ne, Ayke, eci utar opitta sinuma ar hokuste kusu eci=ki ya?


Shinuma, ouse pirika wa gusu hokushte kuni ne ukoramkoro; Shungep enupetne: Koro paroho ani nunuke, koroka, keutum ta iyoitakushi ki ruwe ne. [Sera.]

Sinuma, owse pirka wa kusu hokuste kuni ne ukoramkor; Sunkep enupetne: Kor paroho ani nunuke, korka, kewtum ta iyoytakus ki ruwe ne. [Sera.]


Aa ku ramat, ouse mo no an wa Kamui eyaikopashte yan, Shinuma gusu chipachipa ku ki ruwe ne gusu ne na.

Aa ku=ramat, owse mo no an wa Kamuy e=yaykopaste yan, Sinuma kusu cipacipa ku=ki ruwe ne kusu ne na.


Shinuma patek en kashiobiuki kuni watara ne: Ku goro ri chashi ne; mashkin no ku moimoyege shomoki kusu ne na.


A en kashiobiuki-hi newa ku nupeki-hi anak ne Kamui tura an: Ku kiroro oma watara, ku numne-ushi Kamui otta an ruwe ne.

A en=kasiopiwki hi newa ku=nupeki hi anakne Kamuy tura an: Ku=kiroro oma watara, ku numne-usi Kamuy or ta an ruwe ne.


Uirup utara, ramma shinuma orun eyaikopashte yan; Shinuma kotchaketa echi koro sambe echikiki yan: Kamui anak ne un gusu an numne ushi ne ruwe ne. [Sera.]

Uyrup utar, ramma sinuma orun e=yaykopaste yan; Sinuma kotcake ta eci=kor sanpe ecikiki yan: Kamuy anakne un kusu an numne usi ne ruwe ne. [Sera.]


Son no newa nupan utara anak ne heisepa ne, orowa, nupuru utara anak ne shungep ne: Ipakarip otta aomare chiki, ariknatari, Shi no heisepa kasu no koshnep ne.

Sonno newa nupan utar anakne heysepa ne, orowa, nupur utar anakne sunkep ne: Ipakarip or ta a=omare ciki, ariknatari, Sino heysepa kasuno kosne p ne.


Usshiune gusu iteki eyaikopashte, Ikka gusu iteki pakesara. Aeoteknup ainnere chiki orun iteki chipachipa yan.

Ussiw ne kusu iteki e=yaykopaste, Ikka kusu iteki pakesara. Aeoteknup ainnere ciki orun iteki cipacipa yan.


Kamui anak ne arashui no itak, Tu shuine tambe ku nu nisa; Kiroro anak ne Kamui korope ne ruwe ne.

Kamuy anakne arsuy no itak, Tu suyne tanpe ku=nu nisa; Kiroro anakne Kamuy kor pe ne ruwe ne.


Shui, aa Utarapa, rampoken anak E korope ne: Aokai anak ne obitta no okai utara ki ikip esanniyo wa orota auk kunip kore ruwe ne gusu ne na.

Suy, aa Utarpa, ranpoken anak E=kor pe ne: Aokay anakne opittano okay utar ki iki p esanniyo wa oro ta auk kunip kore ruwe ne kusu ne na.


Yuda nup otta an ita Dabid kara Iyohaichish.

Yuda nup or ta an hi ta Dabid kar Iyohaycis.


AA Kamui, Aokai anak ne ku goro Kamui E ne ruwe ne, tunashino ku hunara kusu ne: Ku ramat anak ne Aokai gusu iku rusui, ku kam anak ne Aokai gusu eyaikatekan ruwe ne, Shingi newa sat moshiri, wakka isam ushiketa nei no ki ruwe ne.

Aa Kamuy, Aokay anakne ku=kor Kamuy E ne ruwe ne, tunasno ku=hunara kusu ne: Ku=ramat anakne Aokay kusu iku rusuy, ku=kam anakne Aokay kusu eyaykatekar ruwe ne, Sinki newa sat mosir, wakka isam uske ta néno ki ruwe ne.


E koro ashkanne ushiketa E orun ku ingara, E koro kiroro, E koro nupeki nukara kuni gusu ne na.

E=kor askanne uske ta E orun ku=inkar, E=kor kiroro, E=kor nupeki nukar kuni kusu ne na.